जानिए फ़ास्ट फ़ूड के बारे में रोचक जानकारी और तथ्य. - Acchi Tips\nआइये फास्ट फूड यानि जंक फूड के बारे में कुछ रोचक मजेदार जानकारी जानते हैं, जिनके बारे में ज्यादातर लोगो को पता नहीं होगा। जैसे की पिज़्ज़ा, बर्गर, नूडल्स, फ्रेंच फ्राइज, आलू के चिप्स, चॉकलेट, सैंडविच आदि का इतिहास क्या हैं? इन सभी फास्ट फूड की खोज किसने और कब की? History & Interesting Facts (information) about Fast food like Burger, Pizza, Noodles, French Fries, Chocolate, Sandwich, Potato Chips in Hindi.\nक्या आपको मालूम हैं की आपके पसंदीदा जंक फ़ूड (फास्टफूड) आइटम्स दुनिया के सामने कैसे आये? इनकी खोज किन लोगो ने की और कैसे की? फ़ास्ट फ़ूड की खोज के किस्से काफी रोचक हैं? आइये फास्ट फूड की जानकारी जानते हैं।\n■ फ्रेंच फ्राइज\nसबसे बढ़िया फ्रेंच फ्राइज यानि Fried Potatoes को Pommes Frites भी कहते हैं। इसकी शुरुवात किस देश में हुई थी, इसके बारे में असमंजस हैं। क्योंकि फ्रांस और बेल्जियम दोनों ही इसे अपना फूड मानते हैं। यहाँ तक की Pommes Frites बेल्जियम का नेशनल फूड भी हैं। ज्यादातर फूड एक्सपर्ट्स यह मानते हैं की फ्रेंच फ्राइज की शुरुवात फ्रांस की राजधानी पेरिस के सबसे पुराने पुल Pont Neuf की सड़क पर खोंचा लगाने वालो ने की थी। शायद इसकी शुरुवात 1789 की क्रान्ति से ठीक पहले हुई थी। फूड जानकार यह मानते हैं की फ्रेंच फ्राइज एक स्ट्रीट फूड हैं, जिसे शुरुवात में निचले तबके के लोगो का आहार माना जाता था, लेकिन आज फ्रेंच फ्राइज को पुरी दुनिया के लोग बड़े ही मज़े लेकर खाते हैं।\n■ आलू के चिप्स की खोज\nआलू के चिप्स तुक्के और गुस्से के कारण दुनिया के सामने आये हैं। सन 1853 में Vanderbilt नाम के एक व्यक्ति ने Saratoga Springs (New York) एक रेस्टोरेंट ‘मून लेक हाउस’ में फ्रेंच फ्राइज का आर्डर वेटर को दिया। वेटर जब आलू के मोटे कत्ले लेकर आया तो Vander ने उसे वापिस कर दिया और इसे और भी पतला और कुरकुरा बना कर ले आने को कहा। शेफ जोर्ज क्रम ने इस बार कम मोटे फ्रेंच फ्राइज बनाये। लेकिन इस बार फिर ग्राहक Vander ने और भी ज्यादा पतले और कुरकुरे फ्रेंच फ्राइज बनाने के लिए कहा और एक बार फिर वेटर को वापिस भेज दिया। यह सब देख कर शेफ जोर्ज क्रम काफी ज्यादा चिढ़ गये और गुस्से में आकर उन्होंने कागज के जैसे पतले कत्ले बना डाले। इस बार जब वेटर यह कागज़ के जैसे आलू के कत्ले लेकर आया तो यह Vander को काफी ज्यादा पसंद आये। उसके बाद तो Saratog चिप्स बनने लगे और बाद में यह कई फ्लेवर में आने लगे।\n■ बर्गर की खोज\nबर्गर को पहली बार साल 1904 में अमेरिका के Saint Louis शहर में हुए वर्ल्ड फेयर में लोगो के सामने पेश किया गया। जिसे उस समय काफी ज्यादा पसंद किया गया। लेकिन इसके असली स्वाद को D. Walter Anderson ने पहचान दी। अमेरिकन एंडरसन ने White Castle Hamburger Chain शुरू की, जो की दुनिया में सबसे पुरानी बर्गर चेन हैं। आज सभी लोगो को बर्गर खाना अच्छा लगता हैं।\nयम्मी और मीठा चॉकलेट मुख्य रूप से कोको से बनता हैं। ऐसा माना जाता हैं की इसकी खोज 2000 साल पहले हुई थी। सन 1528 में स्पेन के राजा ने मेक्सिको पर जीत के बाद अपने साथ भारी मात्रा में कोको के बीज स्पेन लेकर आये। इसलिए स्पेन में चॉकलेट ड्रिंक काफी ज्यादा प्रसिद्ध हैं। चॉकलेट पहले तीखी हुआ करती थी। अमेरिका के लोग इसमें ढेर सारे मसाले मिला कर इसे बनाया करते थे। लेकिन बाद में यूरोप के लोगो ने इसमें से मिर्च को निकाल दिया और कोको को दूध और चीनी के साथ मिला कर मीठा बनाया। जिसके बाद तो मीठी चॉकलेट दुनियाभर के बच्चों से लेकर बड़ों तक सभी की फेवरेट बन गयी।\nसैंडविच ब्रिटेन का बेहद ही साधारण फास्टफूड हैं, लेकिन अपने स्वाद के कारण मशहूर हैं। सैंडविच का नाम सैंडविच शहर से पड़ा हैं, असल में सैंडविच ब्रिटेन का एक छोटा शहर हैं। सन 1762 में दुनिया का सबसे पहला सैंडविच बनाया गया। सैंडविच शहर के चौथे अर्ल जॉन मॉन्टेग्यू खेल रहे थे। उन्हें खेलते हुए भूख लग गयी थी, परन्तु वह अपना खेल छोड़ कर जाना नहीं चाहते थे। इसलिए उन्होंने आर्डर दिया की ब्रेड के अंदर मीट का टुकड़ा लगा कर खाने के लिए दिया जाये। बस यही से सैंडविच की शुरुवात हो गयी। चाहे सैंडविच अपने मज़ेदार स्वाद के चलते दुनिया भर में प्रसिद्ध क्यों न? लेकिन जिस शहर यानी सैंडविच शहर में इसकी खोज हुई थी, यहाँ पर एक भी सैंडविच की दूकान नहीं हैं।\nपिज़्ज़ा का नाम सुनते ही मूंह से पानी आने लगता हैं। पिज़्ज़ा इटली के नेपल्स से निकल कर पुरी दुनिया में फैल गया हैं। स्वादिष्ट Pizza की शुरुवात यूनान में हुई थी। तकरीबन 6-4 ई. पू. में यूनान के निवासी ब्रेड पर ढेर सारा ऑयल, हर्ब्स और चीज़ लगा कर खाते थे। लेकिन 18 वीं सदी में इटली के लोगो को फ्लेट ब्रेड बनाने का आईडिया आया। वैसे तो मॉडर्न पिज़्ज़ा की शुरुवात साल 1889 में हुई थी। जब क्वीन मार्गेरीटा इटली पंहुची तो उन्होंने वहा के लोगो खास करके किसानो को बड़े पैमाने पर इसे खाते हुए देखा। उन्होंने भी इसे चख कर देखा, तो उन्हें यह काफी ज्यादा टेस्टी लगा। आज भी उनके नाम से मार्गेरीटा पिज़्ज़ा मशहूर हैं।\nचटपटे और मज़ेदार टेस्टी नूडल्स की चीन में करीब 5000 ई. पू. में बनाये जाते थे। फिर वह चीन से होते हुए एशिया के देशों में पंहुचे। सबसे पुराने नूडल्स चीन के यलो रिवर के पास पाए गये। डियोकार्बन डेटिंग से यह पता चला की यह नूडल्स करीब 4000 साल पुराने हैं। नूडल्स का सबसे पुराना लिखित वर्णन हैन पीरियड (25-220 ई.) की एक किताब में मिलता हैं। चीन से नूडल्स की शुरुवात हुई और धीरे-धीरे करके यह पूरी दुनिया में फैल गये और इनके स्वाद में भी काफी वैरायटी आने लगी।\n← फल ही नहीं उनके बीज भी पहुचाते हैं फायदा. बड़ी इलायची खाने के 12 बेमिसाल फायदे. →


डॉक्टरों की हड़ताल, मरीज बेहाल, रद्द हुईं रूटीन सर्जरी, लेकिन आईसीयू, इमरजेंसी सर्विस जारी! Kolkata Violence Medical services to be hit across delhi Hospitals doctors strike in AIIMS Safdarjung RML-dlop - News18 Hindi India\nडॉक्टरों की हड़ताल: रद्द हुईं सैकड़ों सर्जरी, आईसीयू-इमरजेंसी सर्विस जारी!\nUpdated: June 14, 2019, 1:21 PM IST\nजूनियर डॉक्टरों के साथ पश्चिम बंगाल में मारपीट के बाद शुरू हुए आंदोलन की आंच अब दिल्ली भी पहुंच गई है. यहां के कई बड़े सरकारी अस्पतालों के डॉक्टर हड़ताल पर चले गए हैं. जिससे मरीजों को भारी परेशानी का सामना करना पड़ रहा है. दिल्ली के करीब 11 हजार रेजीडेंट डॉक्टरों ने कामकाज ठप किया हुआ है, लेकिन इमरजेंसी सर्विस जारी है और आईसीयू चल रहे हैं. सीनियर डॉक्टर अपना कामकाज जारी रखे हुए हैं, ताकि ज्यादा परेशान मरीजों को इलाज मिल सके. इसके अलावा मेडिकल स्टोर्स पर कोई असर नहीं है. दवाईयां मिल रही हैं. इसलिए इस हड़ताल से ज्यादा इमरजेंसी वाले मरीजों को घबराने की जरूरत नहीं है.\n"हम बंगाल के रेजीडेंट डॉक्टरों के साथ"\nपश्चिम बंगाल और दिल्ली सरकार ने रोका किसानों का पैसा!


World Aids Day 2018 : आज एड्स डे हैं, एड्स से बचकर कैसे बनाये खूबसूरत जिंदगी..? – new india times\nWorld Aids Day 2018 : आज एड्स डे हैं, एड्स से बचकर कैसे बनाये खूबसूरत जिंदगी..?\nHome 2018 December 1 World Aids Day 2018 : आज एड्स डे हैं, एड्स से बचकर कैसे बनाये खूबसूरत जिंदगी..?\nDecember 1, 2018 December 1, 2018 , ताज़ा खबर, देश, मेट्रो, राज्य, world aids day, world aids day 2018, विश्व एड्स दिवस, विश्व एड्स दिवस 2018, 0\nएड्स से कंडोम सस्ता हैं।\nएड्स असुरक्षित यौन संबंध के अलावा संक्रमित सुई, खून और अजन्मे बच्चे को उसके मां से भी हो सकता है।\nएक सर्वे के मुताबिक, एड्स के बारे में अभी भी 34 फीसदी लोग बहुत ज्यादा जागरूक नहीं है।\nसलमान खान(गाँधी), नई दिल्ली, N.I.T. : आज ‘विश्व एड्स दिवस’ हैं। “एक्वायर्ड इम्युनो डेफिशियेन्सी सिंड्रोम” (AIDS) के बारे में आप सभी अच्छी तरह से वाकिफ होंगे। हर साल 1 दिंसबर का दिन वर्ल्ड एड्स डे के रूप में मनाया जाता हैं। समाजसेवी संस्थाएं और सरकार समय-समय पर कई तरह के अभियान चलाकर एड्स के प्रति लोगों को जागरूक करती हैं लेकिन इस जानलेवा रोग की खास बात यह हैं कि इसके विषय में कई अभियान चलाने के बावजूद भी लोग इन बातों से अनजान बने रहते हैं इसीलिए हर साल लोगों को जागरूक करने के लिए वर्ल्ड एड्स डे मनाया जाता हैं।\n1 दिसंबर यानि विश्व एड्स दिवस। ये दिन इस जानलेवा बीमारी के खिलाफ एकजुट होने का संदेश देता है। 1988 में पहली बार पूरी दुनिया के लोगों ने 1 दिसंबर को इस बीमारी को जड़ से मिटाने के लिए चुना। और इसलिए हर साल 1 दिसंबर को एड्स के प्रति जागरूक करने के साथ साथ जो लोग इससे जूझ रहे हैं उनमे आत्मविश्वास पैदा करने की कोशिश की जाती है। ताकि वो इस लड़ाई में खुद को अकेला ना समझे। लेकिन क्या आप जानते हैं कि एड्स का पहला मामला आखिरकार कब सामने आया..? आखिर कब लोगों को इस जानलेवा बीमारी की सुगबुगाहट सुनाई दी थी…ये पहली बार हुआ था 1981 में। जी हां….वर्ल्ड हेल्थ ऑर्गेनाइजेशन यानि विश्व स्वास्थ्य संगठन के मुताबिक इस बीमारी का पहला मामला 1981 में सामने आया था। 2014 में प्रकाशित बीबीसी की एक रिपोर्ट के मुताबिक इसकी उत्पत्ति किन्शासा शहर में हुई, जो कि अब डेमोक्रेटिक रिपब्लिक ऑफ़ कॉन्गो की राजधानी है। कहा जाता है कि किन्शासा बुशमीट का बड़ा बाज़ार था और इसलिए संभावना है कि संक्रमित खून के संपर्क में आने से ये बीमारी मनुष्यों तक पहुंच गई और आज विकराल रूप धारण कर चुकी है।\n2017 की एक रिपोर्ट\nइलाज होने पर जी सकता है पूरी जिंदगी युवक\nअगर आप भी किसी एचआइवी एड्स पीड़ित के साथ ऐसा भेदभावपूर्ण व्यवहार होते देखें तो एक पल को ठहरें और सोचें अगर आपका कोई बेहद करीब ऐसी बीमारी से ग्रसित होता तो आप क्या करते। एचआइवी-एड्स ऐसी बीमारी नहीं है जो छूने, साथ खाने जैसे सहज मानवीय भावनाओं से फैल जाए। छूने और साथ खाने से प्यार फैलता है एड्स नहीं। एड्स एक ऐसी बीमारी है जो धीरे-धीरे इंसान को अंदर से खोखला कर देती है, इसलिए ऐसे मरीजों को दुत्कारें नहीं बल्कि प्यार दें। इस बीमारी से ग्रसित व्यक्ति का उपहास उड़ाने की कोशिश भी नहीं होनी चाहिए, क्योंकि यह असुरक्षित यौन संबंधों के अलावा यह संक्रमित सुई, खून और अजन्मे बच्चे को उसके मां से भी हो सकता है।\nसरकारी अस्पतालों में इलाज तो मुफ्त है, लेकिन देखरेख न के बराबर। ऐसे में मरीज के परिजन प्राइवेट अस्पतालों में लाखों खर्च कर देते हैं। जबकि उन्हें भी पता है कि इस बीमारी के होने का मतलब है निश्चित मौत। इलाज के लिए दर-दर भटकने के अलावा मरीज और उसके परिजनों के पास कोई दूसरा रास्ता नहीं रह जाता। या फिर चुपचाप मौत का इंतजार करें।\nएड्स की चपेट में युवा, कम उम्र में ही बन रहे शिकार\nएड्स दुनिया में आज भी किसी महामारी से कम नहीं है। भारत के साथ वैश्विक देशों के लिए भी यह सामजिक त्रासदी और अभिशाप है। लोगों को इस महामारी से बचाने और जागरूक करने के लिए 1 दिसंबर को मनाया जाता है। इस दिवस की पहली बार 1987 में थॉमस नेट्टर और जेम्स डब्ल्यू बन्न ने कल्पना की थी। बहरहाल बताते चलें कि एड्स स्वयं में कोई बीमारी नहीं है, लेकिन इससे पीड़ित व्यक्ति बीमारियों से लड़ने की प्राकृतिक ताकत खो बैठता है। उस दशा में उसके शरीर में सर्दी-जुकाम जैसा संक्रमण भी आसानी से हो जाता है। एचआइवी यानि ह्यूमन इम्यूनो डिफिसिएंसी वायरस से संक्रमण के बाद की स्थिति एड्स है। एचआइवी संक्रमण को एड्स की स्थिति तक पहुंचने में आठ से दस साल या कभी-कभी इससे भी अधिक वक्त लग सकता है।\nबीमारी से ज्यादा भेदभाव मार रहा\nएड्स से बचाव संभव है, लेकिन एक बार किसी व्यक्ति को यह रोग लग गया तो देर-सबेर उसकी मौत निश्चित है। एड्स की बीमारी धीरे-धीरे इंसान को मौत के आगोश में ले जाती है, लेकिन सामाजिक भेदभाव पीड़ित को तिल-तिल मरने पर मजबूर कर देता है। इसकी सजा पीड़ित के परिवार को भी भुगतनी पड़ती है। इससे बुरी बात क्या होगी कि यह जानते हुए भी कि एड्स संक्रामक बीमारी नहीं है आज भी अस्पतालों, दफ्तरों और स्कूलों से इस बीमारी से ग्रसित मरीज को निकाल बाहर कर दिया जाता है।\nएड्स के शुरुआती लक्ष्ण\nअधिक समय तक सूखी खांसी आना।\nग्रंथियों में सूजन।\nबार – बार फंगल इंफैक्शन होना।\nयाददाश्त कम होना।\nउपर्युक्त लक्षणों से एड्स का पता चलता हैं। अतः इन लक्षणों को जानने के बाद एड्स से निदान हेतु निम्न सावधानी बरतनी चाहिए–\nअपने साथी से वफादार रहें।\nअगर बाहर दाढ़ी आदि बनवानी हो तो नाई से कहकर हमेशा नये ब्लेड का प्रयोग ही करवाएं।\nअस्पताल आदि से सुई आदि लगवाते समय हमेशा नई सिरींज का ही प्रयोग करना चाहिए।\nएड्स के प्रति सजग होने के लिए हमें एड्स के कारण, लक्षण और बचाव के उपायों से स्वंय को अवगत कराना पड़ेगा।\nयदि एड्स के प्रति हम जागरूक रहेंगे, तो एचआईवी संक्रमण को काफी हद तक कम किया हैं।\nएड्स से पीड़ित लोगों की साहचर्य प्रदान करने के लिए भोजन, आवास, परिवहन सेवा शुरू की जानी चाहिए। जिससे एड्स दिवस का अभियान एड्स पीड़ित लोगों को प्रोत्साहित कर पाएं। इस प्रकार अनेक क्रियाएँ तथा लोगों को बीमारी के प्रति सजक करके विश्व एड्स दिवस का अभियान पूरा किया जा सकता है और इसे सफल बनाया जा सकता है\nताकि मां से बच्चे में न पहुंचे संक्रमण\nएचआइवी पॉजिटिव गर्भवती महिला से शिशु में संक्रमण न फैले, इसके लिए गर्भवती महिला की एआरटी शुरू की जाती है। प्रसव के तुरंत बाद शिशु को नेविरेपिन सीरप .2 एमएल प्रति किलोग्राम वजन के हिसाब से दिया जाता है। एआरटी ले रही गर्भवती महिलाओं के शिशु को 45 दिन तक सीरप दिया जाता है।\nइलाज और प्यार, पूरा जीवन जी सकता है बीमार\nडॉ. तेजस्वी बताते हैं कि अगर एचआइवी संक्रमण का समय रहते पता चल जाए, सामाजिक सहयोग मिले तथा उचित इलाज हो तो 20 साल का युवा और 50 साल आराम से जी सकता है। अर्थात् एचआइवी संक्रमण में जीवन प्रत्याशा सामान्य रह सकती है। इस दौरान उसकी कार्यक्षमता भी सामान्य रह सकती है। यहां तक कि अगर सही इलाज हो तो संक्रमित मां भी स्वस्थ बच्चे को जन्म दे सकती है।\nजब हिंदू-मुसलमान मिलकर होली मनाते थे और मुगलों के जमाने में जैसा जोश ईद के वक्त होता था वैसा ही होली पर भी नजर आता था\nMarch 13, 2017 March 13, 2017 , ताज़ा खबर, देश, मेट्रो, राज्य, Holy 2017, Holy special, N.I.T. :, नई दिल्ली, 0\nनई दिल्ली, N.I.T : होली खेलूंगी, कह बिस्मिल्लाह नाम नबी का रतन चढ़ी बूंद पड़ी अल्लाह अल्लाह जब मैं...\nवह पल कितना रोमांचक हुआ जब आखिरी गेंद पर भारत को मिली जीत\nMarch 20, 2018 March 20, 2018 , ताज़ा खबर, स्पोर्ट्स, India team, kricket, Sport, 0\nनई दिल्ली, N.I.T : श्रीलंका में खेली गई त्रिकोणीय टी 20 सीरीज़ के फाइनल में दिनेश कार्तिक ने आखिरी...\nनई दिल्ली, N.I.T. : दिल्ली के जंतर-मंतर पर आज भी रोज़ जैसी ही हलचल है. जगह-जगह विरोध-प्रदर्शन हो रहे हैं...\nएसडीपीआई ने गाय के नाम पर अकबर की हत्या करने वालों के खिलाफ प्रदर्शन कर दिया ज्ञापन\nJuly 23, 2018 July 23, 2018 , ताज़ा खबर, राज्य, Kota, N.I.T. :, कोटा, फ़िरोज़ खान, 0\nफ़िरोज़ खान, कोटा, N.I.T. : सोशल डेमोक्रेटिक पार्टी ऑफ इण्डिया (SDPI) की कोटा जिला कमेटी की और से पार्टी...\nशमशाबाद पंजाब नेशनल बैंक के कर्मचारी किसानों से करते हैं अभद्र व्यवहार\nSeptember 20, 2018 September 20, 2018 , ताज़ा खबर, राज्य, फर्रुखाबाद शमशाबाद न्यूज, शमशाबाद पंजाब नेशनल बैंक के कर्मचारी किसानों से करते हैं अभद्र व्यवहार, 0\nसलमान अहमद, फर्रुखाबाद (शमशाबाद) N.I.T. : भारतीय किसान एसोसिएशन की पंचायत में किसानों ने बिजली पानी राशन तथा गंगा...\n2.0 : सुपरस्टार रजनीकांत भगवान सरीखे हैं तो कृपया इस तरह की समीक्षा से दूर रहिएएक साल बाद भी नही मिला भुकतान


27 mins 462 27 mins 462\nHindi Story : #3071 Hindi Story Tragedy : #783\ntragedy inspirational आज crime घाव आत्मिक दैहिक\nधीमे धीमे कोमल एहसासों के चादर में लिपटी मारिया अपने आज और आने वाले कल की खुशियों को खुद में समेटने कि कोशिश में जुटी थी। मारिया आज बहुत खुश थी। पूरे तीन साल बाद उसकी बेटी मार्गरेट अमेरिका से पढा़़ई पूरी कर जयपुर लौट रही थी। सुबह से मरिया एक अलग ही उत्साह में नज़र आ रही थी। शायद इसलिए भी कि, डेविड के असमय मृत्यु के पांच सालों बाद मारिया दिल से एक खुशी को जी रही थी। और मार्गरेट तो वैसे भी घर की जान हुआ करती थी। उसकी हँसी और खुशमिजाज़ स्वाभाव से तो सारा घर खिल उठता था। पर उसके अमेरिका चले जाने के बाद घर बिलकुल सूना सा हो गया था। मरिया यह सोच खुश थी की उसके घर की रोनक वापस लौट रही थी और शायद उसकी खुशी का अंदाज़ा लगाना भी मुश्किल सा था।\nन्यूयॉर्क जाने से पहले मार्गरेट ने मारिया को ढाढ़स बंधाते हुए कहा था " माँ मैं तुम्हारी बहादुर बेटी हूँ और तुम्हारी हीं तरह आत्मनिर्भर बनना चाहती हूँ। आने वाले दिनों में तुम्हें मुझपे गर्व होगा।" तब मारिया ने अपनी आँखे बंद कर ईश्वर से प्राथना की थी " कि जीसस मेरी बच्ची की सारी इच्छाएं स्वीकार करें और फिर विश के पूरे होने की कामना कर अपने हार्ट को क्रॉस किया था "।\nपांच साल पहले डेविड की मौत असमय ही एक कार एक्सीडेंट में हो गई थी। उस समय मनो मारिया की दुनिया तीन सौ साठ डिग्री उलटी घूम गई थी। यूँ अचानक बीच रास्ते में किसी का साथ छूट जाना कितना तकलीफदेह होता है इस बात को केवल वही समझ सकता है जिसके साथ ये घटित हुआ हो। डेविड के जाने के बाद दो बेटियों की परवरिश और घर चलने का पूरा जिम्मा मरिया के ऊपर आ गया था।\nइस दुर्भाग्यपूर्ण परिस्तिथि में एक अच्छी बात ये थी कि मारिया भी डेविड के बिज़नेस में अपना योगदान देती थी। उनका गारमेंट्स एक्सपोर्ट का बिज़नेस था जो बहुत अच्छा चल रहा था। इसीलिए डेविड के असमय मृतु के बाद मरिया को उतनी दिक्कतों का सामना नहीं करना पड़ा जितना की शायद एक नॉनवर्किंग महिला को हो सकती थी। पर अकेले व्यापार और घर संभालना आसन भी तो नहीं था। और बेटियां भी छोटी हीं थीं।\nतब बड़ी बेटी मार्गेरेट दसवी कक्षा में पढ़ रही थी और छोटी बेटी एंजेल आठवी में। उस समय मार्गरेट अपनी माँ का सहारा बनी और एक दोस्त की तरह संभाला भी। अचानक मानो मार्गेरेट अपनी उम्र से दस साल बड़ी हो गई हो। या ये कह लें की परिस्थितियों ने अचानक हीं उसे एक परिपक्व इंसान बना दिया था। अपनी पड़ाई के साथ घर के कामों में मरिया का हाथ बटाने लगी थी।\nमार्गरेट पढ़ाई में बहुत होसियार थी दो साल बाद बारवी कक्षा में स्कूल में टॉप किया था और एक टैलेंट सर्च कम्पटीशन में उसे स्कालरशिप मिली थी न्यूयॉर्क यूनिवर्सिटी से बिज़नेस स्टडीज पढ़ने के लिए।\nहांलांकि मारिया नहीं चाहती थी की मार्गरेट पढ़ने के लिए सात समंदर पार जाए। पर बच्चों की ज़िद और उनके सपनों के लिए अपनी सोच से डर को रुखसत करना हीं पड़ता है। और कहीं ना कहीं एक अच्छे माता पिता यही चाहते हैं की उनके बच्चे खूब पढ़ें लिखें और आगे बढ़ें। मरिया ने भी आख़िरकार रजामंदी दे हीं दी थी।\nमारिया की एक कज़िन सुज़न अमेरिका में हीं रहती थी। तो शायद एक भरोसा था की कोई जानने वाली है वहां जो ज़रुरत के समय कुछ तो काम आ हीं जायेंगी।और ये भी की मार्गरेट को कभी घर जैसा फील चाहिए हो तो वो सुज़न के घर भी जा सकती थी। मारिया ने सुज़न से बात कर अमेरिका के विषय में काफी इनफार्मेशन ले ली थी। और उसे यह जान के अच्छा लगा था की वहां पढ़ने की सुविधा भी बहुत उच्च स्तर की है और मार्गरेट के फ्यूचर के लिए भी बहुत अच्छा होगा। ये तीन साल का समय दिल पर पत्थर रख बीत हीं गया था।\nमार्गरेट की फ्लाइट शाम पांच बजे लैंड होने वाली थी एअरपोर्ट में जैसे मारिया को एक-एक पल भरी पड़ रहा था मार्गरेट के इंतज़ार में। और क्यों ना हो आज तीन साल बाद उसके घर कि रोनक वापस लौट रही थी। मार्गरेट का मुस्कुराता चेहरा उसकी आँखों के सामने से बार बार गुज़र रहा था।\nइंतज़ार का वक़्त ख़त्म हुआ और मार्गरेट एअरपोर्ट से बाहर आई और मारिया के सामने आ खड़ी हो गई। पर जैसे मानो मरिया के लिए उसे पहचान पाना मुश्किल सा था। सामने कोई मुस्कुराता चेहरा ना था। मार्गरेट का चेहरा मायूसी से भरा था। आँखों के नीचे काले गड्डे हो रक्खे थे। मुस्कुराहट तो चेहरे से लापता थी। सामने मनो कोई हड्डी का ढांचा खड़ा हो। मारिया ने जैसे तैसे खुद को संभाला और मार्गरेट को गले से लगते हुए कहा " कैसी है मेरी बच्ची बहुत दुबली हो गई है "। मार्गरेट ने बहुत धीमे स्वर में कहा " ठीक हूँ और जिंदा हूँ "। ना उसके चेहरे पे कोई खुशी के भाव थे ना दुःख एक बेजान चेहरा।\nमानो दो मिनट के लिए मरिया का दिमाग काम करना बंद कर दिया हो पर खुद को सँभालते हुए उसने प्यार से मार्गरेट के सर पे हाथ फेरा और कहा- " चलो घर चलें एंजेल तुम्हारा बेसब्री से इंतज़ार कर रही होगी।"\nमरिया ने पोटर की मदद से सामन गाड़ी में रखवाया और गाड़ी को घर के रास्तें की तरफ मोड़ दिया। पूरे रास्ते मनो मरिया को मार्गरेट की हंसी और खिला चेरा देखने का इंतज़ार हो पर पूरे रास्ते मार्गरेट चुप बैठी रही और एक टक कार की खिड़की से बाहर देखती रही। उसके चेहरे पे एक शुन्य के सिवाए कोई दूसरे भाव ना थे।\nमरिया को कई सवालों ने घेर लिया था। मार्गरेट की चुप्पी उसे खाए जा रही थी पर चाहते हुए भी उसने मार्गरेट से कुछ नहीं कहा और ना हीं कुछ पुछा। उसे लगा हो सकता है वो चौबीस घंटे के सफर की वजह से थकी हुई हो या तीन साल के फासले ने कुछ उसे बदल दिया हो। दिमाग सवालों की एक माला पिरोता जा रहा था पर जवाब तो सारे मार्गरेट के पास थे। यही सब सोचते सोचते मरिया, मार्गरेट को ले घर पहुँच गई। कार का हॉर्न बजाते ही एंजेल फूलों का एक गुच्छा ले दरवाजे पर खड़ी थी।\nमार्गरेट कार से एक धीमी गति में उतरी, एकदम सुस्त, एंजेल दौड़ के उसके पास पहुँची और चिल्लाते हुए कहा " वेलकम होम दीदी , आई मिस्ड यू सो मच "। पर मनो मार्गरेट के चेहरे पे ना कोई खुशी, ना कोई उत्साह , ना कोई उल्लास था। एंजेल थोड़ी मायूस हो गई जब मार्गरेट ने उसे कोई उत्साह नहीं दिखाया, और बोली " क्या दीदी तुम मुझसे तीन साल बाद मिल रही हो और तुम्हारे चेहरे पे कोई खुशी नहीं है।\nमरिया ने एंजेल को समझाते हुए कहा की मार्गरेट सफ़र से थकी हुई है तुम उसे परेशान ना करो " लेट हर टेक रेस्ट , यू टॉक टु हर लेटर "। एंजेल ने एक अच्छी बच्ची की तरह माँ की बात झट मान ली और कहा "चलो दीदी में तुम्हे तुम्हारा कमरा दिखाऊँ और तुम जानती हो मैंने और माँ ने उसे तुम्हारी पसंद से सजाया है "\nकमरा बहुत ख़ूबसूरती और करीने से सजा हुआ था बेड टेबल पे गुलाब के फूलों का गुलदस्ता था और मार्गरेट की पसंदीदा बैडशीट जिस पर गुलाब के फूलों का प्रिंट था बिस्टर पे बिछा था। और मार्गरेट का फैवरेट कार्नर उसका स्टडी टेबल उस पर फूलों से लिखा था वेलकम होम। मार्गरेट जैसे हीं कमरे में दाख़िल हुई ज़ोर से चिल्ला उठी "आई हेट फ्लावर्स " और बेतहासा हो फूलों का गुलदस्ता ज़मीन पे पटक दिया और चादर को उठा इक कोने में सरका दिया और अपना सर पकड़ वहीँ बैड पे बैठ गई।\nमार्गरेट का ऐसा रूप देख मरिया और एंजेल डरे सहमें एक कोने पर खड़े रहे। मरिया को कुछ समझ नहीं आ रहा था कि वो क्या करे। बहुत हिम्मत जुटा वह मार्गरेट के पास पहुँची और उसके सर पे हाथ सहलाते हुए कहा " मार्गरेट तुम आराम करो, सफ़र से थक गई होगी थोड़ी देर बाद हम डिनर टेबल पे मिलते हैं " ये कह मरिया ने एंजेल जो सहमी घबराई एक कोने में खड़ी थी उसे इशारे से वहां से जाने को कहा। और मार्गरेट को बिस्तर पे लिटा दिया और उसे चादर उड़हाते हुए फिर कहा "तुम आराम करो " ये कह मरिया भी कमरे से बाहर आ गयी और डाईनिंग टेबल पे बैठ बहुत परेशान हो मार्गरेट के विषय में सोचने लगी उसे मार्गरेट के बदले हुए स्वाभाव के बारे में कुछ भी समझ नहीं आ रहा था। फिर ख़याल आया कि क्यों ना सुज़न से पूछे, हो सकता है वो कुछ जानती हो या कुछ इनफार्मेशन मिल सके यही सोच सुज़न को फ़ोन लगया और यु हीं बातों बातों में जानने की कोशिश करते हुए कहा-" हेल्लो सुज़न कैसी हो? तुम्हें इस वक़्त फ़ोन कर रही हूँ बताना था कि मार्गरेट घर पहुँच गई है। और तुम्हें तहे दिल से शुक्रिया भी कहना था की वहां परदेश में तुमने मार्गरेट का ख़याल रखा।\nसुज़न-"नहीं मरिया शुक्रिया कहने की कोई ज़रुरत नहीं मार्गरेट तो बहुत हीं प्यारी बच्ची है और वो कभी कभार हीं आती थी। पहले तो वो अक्सर आया करती थी पर पिछले साल सिर्फ एक बार हीं आई थी वो भी मेरे बुलाने पर।" और कुछ इधर उधर की बातें कर मरिया ने थैंक्स कहते हुए फ़ोन रख दिया।\nमारिया को सुज़न से भी कुछ ख़ास जानकारी ना मिल सकी अब वो और भी परेशान थी, तभी मार्गरेट के ज़ोर से चिलाने की आवाज़ आई। दौड़ कर मारिया कमरे में पहुंची, मार्गरेट को देख वो स्तब्ध एक जगह पर सुन्न खड़ी रही। सामने मार्गेरेट अपने कपड़ो को अपने ही हाथों से नोच कर अलग कर रही थी बालों का एक गुच्छा ज़मीन पर पड़ा था और मार्गेरेट की हालत और हरकते कुछ पागलों सी थी बिलकुल बेसुध सी। मारिया ने खुद को फिर संभाला और मार्गरेट के पास जा उसे प्यार से सहलाने की कोशिश की तो तभी मार्गरेट ने मरिया का हाथ झड्कते हुए कहा -" डोंट टच मी और ज़ोर ज़ोर से फिर चिलाने लगी और एक कोने में दुबक के बैठ गई।"\nमार्गरेट कि एसी हालत देख मारिया को ये तो समझ आ रहा था की मार्गरेट किसी मानसिक स्तिथि से जूझ रही है। बहुत मुश्किलों से मरिया ने मार्गरेट को संभांला किसी तरह खाना खिला उसे सोनेके लिए छोड़ कमरे से बाहर आई। काफ़ी रात हो चुकी थी पर उससे रहा न गया और अपने फैमिली डॉक्टर को फ़ोन मिलाया और सारा ब्यौरा देते हुए पुछा - "डॉक्टर वर्मा बताइए मैं क्या करूँ , प्लीज़ हेल्प मी। आई कांट सी माय डॉटर लाइक दीस।"\nडॉक्टर ने ढाढ़स बंधाते हुए मरिया से कहा-"आई थिंक डॉक्टर मुखर्जी कैन हेल्प यू, ही इज़ अ वेल नोन साईकाईट्रिस्ट , मेरे अच्छे दोस्त है तुम्हारी मदद ज़रूर करेंगे , डोंट वर्री सब ठीक हो जायेगा। कल का तुम्हारा अपॉइंटमेंट फिक्स करवा देता हूँ।"\nमारिया ने डॉक्टर का शुक्रिया करते हुए फ़ोन रख दिया और फिर कई सवालों ने उसे घेर लिया। पूरी रात वो यही सोचती रही की न्यूयॉर्क में ऐसा क्या हुआ होगा जो मार्गरेट की ऐसी हालत हुई है।\nयूँ बैठे सोचते हुए अचानक ही उसे ख़याल आया की जब मार्गरेट सेकंड इयर में पढ़ रही थी तब विडियो चैट के दौरान उसने अपनी एक सहेली से भी बात करवाई थी जो अमेरिकन थी शायद एमिली नाम था। तब शायद उस समय उसका नंबर भी लिया था। और ये भी की पिछले साल मार्गरेट ने कभी विडियो चैट नहीं किया और अक्सर फ़ोन पे ही सिर्फ़ बातें हुआ करती थी। यही सोचते कब उसकी आँख लगी और कब सुबह हो गई पता ही नहीं चला।\nसुबह उठते ही सब से पहले उसने एमिली का नंबर तलाशना शुरू किया। एक पुरानी डायरी जिसमें अक्सर वो नंबर लिखा करती थी उसमें एमिली का नंबर लिखा मिल गया। इसी खोजाबिनी में डॉक्टर की अपॉइंटमेंट का टाइम हो गया। मरिया ने एमिली को शाम को फ़ोन लगाना उचित समझा क्योंकि अमेरिका में रात होती है जब भारत में दिन होता है।\nबड़ी मुश्किलों से मार्गरेट तैयार हुई डॉक्टर से मिलने को वो भी ये कह कर की मरिया को कुछ डिस्कस करना है स्वयं के विषय में। डॉक्टर वर्मा ने पहले ही डॉक्टर मुखर्जी को पूरा ब्यौरा देते हुए कहा था " आई नो शी इज़ इन सेफ हैंड्स। " मरिया जब डॉक्टर मुखर्जी के रूम में मार्गरेट के संग दाख़िल हुई तब डॉक्टर मुखर्जी ऐसे मिले जैसे वो मरिया को पहले से जानते हों - " हेल्लो मिसेस मरिया, कैसी हैं आप , और अगर मैं गलती नहीं कर रहा तो ये आपकी बड़ी बेटी है मार्गरेट , एम आई राईट? "\nमारिया ने सर हिलाते हुए कहा "हाव् कैन यू बी राँग डॉक्टर मुखर्जी।" बातों - बातों में डॉक्टर ने बहुत सी इनफार्मेशन निकाल ली मार्गरेट के विषय में और उसके हाऊ भाव , आचरण से ये साबित हो हीं रहा था की मार्गरेट किसी तनाव से ग्रसित है। यूँ हीं मज़ाक करते हुए पहले मरिया का ब्लड प्रेशर लिया फिर बाद में हँसते हुए कहा चलो मार्गरेट आज तुम्हारा भी बी पी चैक कर लिया जाए।\nऐसे हीं बातों बातों में डॉक्टर ने एक प्रश्नावली मार्गरेट को भरने को कहा। दरअसल ये कोई मामूली प्रश्नावली ना होकर एक साइकोलोजिकल टेस्ट था मार्गरेट के लिए। किसी तरह डॉक्टर ने मार्गरेट का मूल्यांकन किया और मार्गरेट को बाहर रिसेप्शन के पास बैठने को कहते हुए कहा - " मार्गरेट कैन यु सिट आउटसाइड आई वांट टू डिस्कस समथिंग विथ योर मॉम।" मार्गरेट चुप चाप बाहर चली गई।\nमार्गरेट के बाहर जाते ही उत्सुकता से मारिया ने डॉक्टर से पुछा " क्या हुआ है मेरी बच्ची को , वह क्यों ऐसा बरताव कर रही है "\nडॉक्टर ने एक गहरी सांस लेते हुए कहा " मार्गरेट को एनोरेक्सिया और पार्शियल एपिलिप्स्या है।" मरिया ने इस बीमारी का नाम पहले कभी नहीं सुना था। मरिया ने कहा -" डॉक्टर ये कौन सी बीमारी है और इसे कैसे होगई, मेरी बच्ची ठीक तो हो जाएगी ना।\nडॉक्टर ने हताश मन से कहा-"मेडिकल में इस बीमारी का कोई ठोस इलाज नहीं है। ठीक होने के चांसेस तीस से पैंतीस प्रतिशत हीं हैं। ये बीमार अक्सर अत्यधिक स्ट्रेस या फिर लम्बे समय तक किसी मानसिक तनाव से गुजरने से हो जाती है। इस बिमारी में इंसान एक इसी परिकल्पना में जीता है जहाँ उसे कोई भी खाने की वस्तु से डर लगने लगता है या फिर उसे लगता है की उसका वजन बढ़ जायेगा यदी वो कुछ भी खाए। या फिर कई दिनों तक कुछ भी खाने पिने को नहीं मिला हो, मार्गरेट के साथ अवश्य हीं कुछ ऐसा तनाव पूर्ण घटित हुआ है जिससे उसकी ये हालत हुई है। बहुत प्यार और सयंम के साथ आपको उसे देखना होगा। आप चाहें तो मार्गरेट को कुछ दिनों के लिए यहाँ एडमिट करा सकतीं हैं "\nमरिया ने सोचने का समय लेते हुए डॉक्टर को धन्यवाद् कहा, और एक उदासी को साथ लिए कमरे से बाहर आ गई। मन सवालों की गठरी के नीचे दबा जा रहा था। पर जवाब मिले भी तो कहाँ से मिले। मार्गरेट की अवस्था सवालों के जवाब देने लायक तो बिलकुल भी नहीं थे। इन्हीं सवालों में उलझी मरिया, मार्गरेट को ले घर पहुंची और तुरन्त एमिली को फ़ोन मिलाने का निश्चय किया।\nएमिली जो इस वक़्त एक मात्र जरिया थी जहाँ से कुछ जानकारी मिलने की आशा थी। बहुत संकोच के साथ मरिया ने एमिली को फ़ोन मिलाया। घंटी का स्वर मरिया के कानो को भेदता हुआ सीधे उसके मस्तिष्क में प्रवेश कर रहा था। हाथों में इक कंपकपी सी थी। जाने क्या सुनने को मिलेगा बस यही विचार आ आ कर बेचैन कर रहे थे।\nबेचैनी को भेदती हुई एक आवाज़ कानो में पड़ी -"हेल्लो"।\nएमिली ने पूछा -" मे आई नो हु इज़ ऑन दी लाइन।\nमरिया ने कहा -" इस दिस एमिली ऑन दी लाइन। दिस इस मरिया मार्गरेट'स मदर। डू यू रीमेम्बर मार्गरेट?\nएमिली ने जवाब में कहा - " ओह यस आई डू रीमेम्बर मार्गरेट। हाऊ इज़ शी ? "\nमरिया ने समय न गवातें हुए झट एमिली को सारी बात और मार्गरेट की स्तिथि से अवगत करते हुए पुछा - " डु यू हैवे एनी आईडिया, व्हाट हैप्पेंड विथ मार्गरेट व्हेन शी वास इन अमेरिका।"\nसवाल को सुन एमिली कुछ देर चुप रही। इधर मरिया की जान मानो हलक में अटकी हो। मरिया ने फिर अपना सवाल एमिली को दोहराया - " डू यू हैवे एनी आईडिया व्हाट हैप्पेंड विथ मार्गरेट व्हेन शी वास इन अमेरिका।"\nएमिली ने एक गहरी सांस छोड़ते हुए कहा - यस आंटी , बट आई कांट टेल यू ओवर द फ़ोन। यु नीड टु कम हियर। इट्स अ लॉन्ग स्टोरी"।\nजवाब सुनते ही मानो मरिया के दिमाग में हजारों सवालों ने एक सुरंग का रूप धारण कर लिया हो जहाँ सिर्फ़ अंधकार हीं अंधकार हो। जहाँ से दूसरा छोर नज़र तो आ रहा था पर पहुँच के बाहर सा लग रहा था। मरिया कुछ देर चुप रही और सोचती रही की आखिर क्या करे। "आई विल लेट यू लेटर......, थैंक यू" कह फ़ोन रखा दिया और एक गहरे सोच के चक्रव्यू में उसने खुद को धकेल दिया। मार्गेरेट का दर्द और तखलीफ़ एक तरफ, दूसरी तरफ एंजेल की स्कूल की पढाई और तीसरी तरफ बिज़नेस की ज़िम्मेदारियाँ तो चौथी तरफ घर , क्या संभाले और कैसे ? पर इस चक्रव्यू को किसी भी तरह तो भेदना हीं था। बहुत सोच विचार करते हुए मरिया ने ये निर्णय लिया की वह अमेरिका जाएगी।\nअगले हीं दिन मारिया ने वीसा के लिए तत्काल में आवेदन भर दिया। और अपने कुछ जानने वालों की हेल्प से दस दिनों में यु. एस. का मल्टिपल एन्ट्री वीसा मिल गया। वहीँ इन दस दिनों में मार्गरेट को डॉक्टर बेनर्जी के हॉस्पिटल में दाखिला करवा दिया। हालांकी यह एक दिल पे पत्थर रख लिए जाने वाले निर्णय थे पर लेना भी तो ज़रूरी था। जाने से एक दिन पहले एंजेल को डेविड की बड़ी सिस्टर जो जयपुर में हीं रहती थीं उनके पास रखवा दिया ताकि उसका ख़याल और उसकी पढा़ई में कोई नुक्सान ना हो। ऑफिस की सारी जिम्मेदारी डेविड के खास दोस्त और कंपनी के चार्टर्ड अकाउंटेंट मिस्टर वर्मा के हांथो सोंप मरिया अब तैयार थी आगे की लड़ाई के लिए।\nमरिया की तड़के सुबह चार बजे की फ्लाइट थी नहीं जानती थी कि न्यूयॉर्क पहुँच क्या सुनने और जानने को मिले। विमान में बैठे घर और बच्चों की चिंता से मन भरी हो रखा था। पहली बार बच्चों को अकेला किसी और के भरोसे छोड़ मरिया एक लम्बे सफ़र पर निकली थी। यूँ तो ऑफिस के काम काज से जयपुर के आस पास टूर पर जाती हीं रहती थी पर विदेश यात्रा पहली बार कर रही थी। ये चौबीस घंटों का सफ़र एक अजीब सी मानसिक उथल पुथल में गुज़र गए। इसी उथल पुथल के बीच कब नींद लग गई मालूम हीं नहीं चला। अगली सुबह जब फ्लाइट लैंड हुई तब मारिया नींद से जागी। एअरपोर्ट पर सुज़न मरिया का इंतज़ार कर रही थी।\nसुज़न को देखते हीं मारिया उसके गले से लिपट गई। दोनों एक दुसरे से दस साल बाद मिल रहे थे। एअरपोर्ट से सुज़न का घर आधे घंटे की दूरी पर था। सुज़न ने मरिया से कहा - ग्रेट टु सी यू आफ्टर अ डिकेड , बट हाऊ कम यु र हियर सडनली। मरिया ने जवाब में कहा-"क्या बताऊँ तुम्हें मेरी तो दुनिया हीं उलट-पलट हो गई है।"\nरस्ते में मरिया ने सुज़न को मार्गरेट के विषय में सब कुछ बता दिया। और फिर एक लम्बी सांस को छोड़ते हुए कहा-" इसी सिलसिले में यहाँ मार्गरेट कि एक दोस्त एमिली से मिलने आई हूँ जानना चाहती हूँ क्या हुआ इन तीन सालों में जिसने मेरी हंसती खिलखिलाती बच्ची के चेहरे से हंसी हीं छीन ली है।" सुज़न को ये सब जान के बेहद दुःख हुआ और उसने मायूसी के साथ कहा -" काश! में कुछ कर पाती, मैं तो यहीं थी पर मुझे कुछ मालूम हीं नहीं चला।\nअगली सुबह मरिया की मुलाकात एमिली से तय थी। ये पूरी रात मरिया ने एक भय के साए में बिताई की अगली सुबह जाने क्या सुनने को मिले। मरिया एमिली के बताये पाते पर पहुंच गई थी। रविवार का दिन था एमिली की आज छुट्टी का दिन था वह एक न्यूज़ एजेंसी में बतौर पत्रकार के रूप में काम कर रही थी। एमिली और मार्गरेट एक ही कॉलेज में साथ पढ़े थे। एमिली ने जर्नालिस्म का कोर्स किया था और मार्गरेट ने मैनेजमेंट का। जर्नालिस्म का कोर्स करते हुए एमिली ने कामचलाऊ हिंदी भी सीख ली थी। दोनों कॉलेज हॉस्टल में एक हीं रूम शेयर करते थे और दोनों में बहुत अच्छी दोस्ती भी थी।\nएमिली ने आदर भाव से मरिया का स्वागत किया और इशारा करते हुए सोफे पर बैठने का आग्रह करते हुए कहा-"हेल्लो मरिया नाईस टु सी यू।"\nमरिया ने समय ना ज़ाया करते हुए सीधे एमिली से प्रश्न किया -"एमिली आइ हैवे कम आल द वे टु नो अबाउट माय चाइल्ड मार्गरेट। प्लीज टैल मी इन डिटेल।"\nएमिली थोड़ी चिन्तित हो बोली - कहाँ से शुरू करूँ। वेल मार्गरेट वास आ वैरी ब्राइट स्टूडेंट। थोड़ी टूटी-फूटी हिंदी में एमिली ने बताना शुरू किया। फर्स्ट इयर वास वैरी गुड। वो मेरी रूममेट थी तो हम एकदूसरे से काफ़ी बातें शेयर करते थे। फर्स्ट इयर तो हस्ते खलते निकल गया था और मार्गरेट ने कॉलेज में अपने अच्छे और भले स्वाभाव से बहुत अच्छी रेप्युटेशन बना ली थी। मार्गरेट स्टडीज में अच्छी तो थी ही साथ हीं एक्स्ट्रा एक्टिविटीज में भी।\nरुथ एक अमेरिकन लड़का था जो मार्गरेट को पसंद करता था दोनों में बहुत अच्छी दोस्ती भी थी और एक हीं क्लास में भी थे। रुथ कॉलेज में बहुत पोपुलर था उसकी इमेज कुछ प्लेबॉय जैसी थी पर वो मार्गरेट को पसंद करता था। पर मार्गरेट का लक्ष्य तो पड़ाई कर वापस जाना था। उसने रुथ को कभी भी सीरियसली नहीं लिया था।पर रुथ मार्गरेट को इम्प्रेस करने की हमेशा कोशिश करता था। हर रोज़ वो मार्गरेट को एक गुलाब का फूल दिया करता था। हम सब जानते थे मार्गरेट को गुलाब का फूल बेहद पसंद था।\nलास्ट सेमिस्टर से पहले कॉलेज इलेक्शन के दौरान मार्गरेट और रुथ को नोमिनेट किया गया कॉलेज प्रेसिडेंट की पोस्ट के लिए। और जैसा कि हम सब जानते थे मार्गरेट वोन द इलेक्शन। रुथ को दुःख तो हुआ पर उसने मार्गरेट को बधाई भी दी। मार्गरेट की जीत की खुशी में रुथ ने एक पार्टी और्गेनाईज़ की जिसमें केवल कुछ दोस्तों को हीं बुलाया गया। इतना कहते कहते एमिली रुक गई और रोने लगी।\nमरिया की समझ में कुछ भी नहीं आ रहा था।उसने एमिली से रिक्वेस्ट किया और कहा -एमिली प्लीज मुझे सारी बातें बताओ ऐसे तुम अचानक क्यों रो रही हो ? व्हाट हप्पेंड टु यू ? स्वयं को सँभालते हुए एमिली ने सामने रखे गिलास से एक घूंट पानी पिया और आगे बताना शुरू किया।\nमार्गरेट जब रुथ के चंगुल से निकल कर आई तब उसने मुझे बताया की उसके साथ क्या गुज़री। इस वक़्त तक हम सब रुथ को बस एक मदमस्त लड़के के रूप में जानते थे। पार्टी के बाद रुथ ने मार्गरेट को रुकने को कहा, अपनी दोस्ती का वास्ता दिया और मार्गरेट एक अच्छे दोस्त की तरह रुथ की बातों में आगई। कहीं ना कहीं मार्गरेट भी रुथ को पसंद करती थी शायद यही कारण था वह उसकी बातों में आ गई। और फिर कोई अपने दोस्तों पे शक करे भी तो कैसे? मार्गरेट भी तो अनभिज्ञ थी रुथ के इरादों से।\nपार्टी में सभी ने बियर , विस्की , वोडका ली थी हालाँकि मार्गरेट ने सिर्फ बियर ही पी थी पर जाने कैसे बेहोश हो गई थी। जब आँखे खुली उसने स्वयं को एक छोटे से , गंदे से कमरे में पाया , कुछ स्टोर रूम जैसा लग रहा था। मार्गरेट को कुछ समझ नहीं आ रहा था कि आखिर वो उस कमरे में कैसे आई घबराहट में उसकी आँखों से आंसुओं की धारा तेज़ी से बहने लगे थे। तभी दरवाजा खुलने की आवाज़ आई सामने रुथ को देख उसकी जान में जान सी आई। और मार्गरेट झट उठ रुथ के गले लग पड़ी। रुथ ने मार्गरेट को अपने से अलग करते हुए धक्का मारा और कहा "स्टे अवे " .\nमार्गरेट की समझ के परे था यह सब वह सोच रही थी कि जिस लड़के ने एक दिन पहले उसकी जीत की खुशी में पार्टी दी वही आज उससे इतनी बेरुखी से क्यों पेश आ रहा है? मार्गेट ने फिर मद्दद कि गुहार लगाई पर रुथ के कानों में तो जूं तक नहीं रेंग रही थी। अचानक ही उसने मार्गरेट पर झपट्टा मारा और मार्गरेट के बदन से कपड़ों को नोच कर अलग कर दिया।\nमार्गरेट दया कि गुहार लगाती रही और रुथ उसकी इज्ज़त से खेलता रहा। मार्गरेट ने बहुत कोशिश कि, गिड़गिडा़ई पर जैसे रुथ तो एक आदमखोर भेड़िये कि तरह सिर्फ़ मार्गरेट को नोचने में लगा था।उसके कानों में मार्गरेट के दर्द भरी आवाज़ पहुंच भी नहीं रही थी। बहुत कोशिशों के बाद भी मार्गरेट स्वयं को बचा ना सकी। जब रुथ का दिल भर गया वो उसे वहीँ कमरे में छोड़ जाने लगा। पर उसके चेहरे पर कुछ अजीब से भाव थे जैसे वह अपने जीत का जश्न मना रहा हो।मार्गरेट को अब तक कुछ समझ नहीं आरहा था कि आखिर रुथ ऐसा कर क्यों रहा था उसके साथ। जाते जाते रुथ अपने साथ मार्गरेट के कपड़े भी ले गया।\nनग्न अवस्था में मार्गरेट ने एक नहीं , दो नहीं पुरे तीन हफ्ते बिताये। रुथ का जब मन करता कमरे में आता और मार्गरेट की आबरू को छलनी कर वहां से ऐसे चले जाता मनो कुछ हुआ हीं नहीं हो। मार्गरेट के आसुओं का, उसकी विनती का कोई असर नहीं होता। उसे तो केवल अपनी हवस और ज़िद्द ही सर्वपरी था। पर उसने जीतेजी एक लड़की को निर्जीव बना दिया था वो भी किस लिए केवल अपने घमंड को ऊँचा रखने के लिए। रुथ मार्गरेट का इस्तेमाल एक सेक्स टॉय के रूप में कर रहा था।आज तलक मार्गरेट को अपनी गलती का इल्म भी नहीं था।क्या ये केवल रुथ की वासना की भूख थी या कोई और वजह थी इतना कहते कहते फिर एमिली रुक गई थी।\nयह सब सुनना मरिया के लिए एक नरक से गुज़ारना सा था। मार्गरेट की चीखें मरिया के कानों को भेदते हुए उसके शरीर को तार तार कर रही थी मनो। मरिया का केवल कल्पना मात्र से शरीर सुन्न पड़ गया था। ना जाने मार्गरेट ने इन कठिन परिस्तिथियों का सामना किस प्रकार किया होगा। यह एक सोचने वाली बात थी। मरिया ये सब सुन पूरी तरह से ब्लैक आउट हो गई थी। और आज उसे बेहद पछतावा हो रहा था की उसने मार्गरेट को अमेरिका पड़ने हीं क्यों भेजा। मरिया सोच रही थी कि मार्गरेट इतने कठिन दौर से गुजरी और उसने इस दर्द को किसी के साथ बांटा भी नहीं।\nमार्गरेट ने इस दर्द को अकेले सह साहसी होने का परिचय तो दिया था पर इस दर्द और तखलीफ़ ने उसे जीते जी मार डाला था और ये सारी प्रताड़ना उसे क्यों सहनी पड़ी इस बात से अंजान थी वो। ये सारी बाते जानना मरिया के लिए काँटों पे चलने जैसे था जहाँ उसकी अन्तरात्मा भी दर्द में बिलख रही थी। मरिया अपनी बेटी के दर्द से तड़प रही थी।\nइन सब बातों को सुनने के बाद मरिया ने यह तय कर लिया था की उसे रुथ को उसके गलतियों की अवश्य हीं सज़ा दिलवानी है।\nमरिया ने एमिली से रुथ का पता जानने की इच्छा जताई। एमिली ने बताया की रुथ भी हॉस्टल में हीं रहता था। और एमिली के पास उसका पता नहीं है परउसकी एक लोकल गार्जियन थी जो न्यूयोर्क में हीं रहती थीं। एक सम्भावना थी कॉलेज से पता मिल सके पर उसके लिए कुछ जुगत लगानी होगी। क्योंकि अधिकतर कॉलेज में पर्सनल डिटेल्स देना रूल्स के खिलाफ माना जाता है।\n"लड़ाई तो बस अभी शुरू हीं हुई है " मरिया ने एक लम्बी सांस को छोड़ते हुए कहा। मारिया ने हाथ जोड़ एमिली को रुथ का पता निकलवाने का आग्रह किया। एमिली ने मरिया को ढाढ़स बंधाते हुए कहा -" मैं पूरी कोशिश करुँगी आप चिंता ना करें "।\nएमिली को दिल से शुक्रिया कहते हुए मारिया ने उसे अपने गले से लगा लिया और कहा-" तुम्हारी मदद कि आवश्यकता मुझे आगे भी इस लड़ाई में पड़ती रहेगी आशा करती हूँ तुम मेरी हेल्प अवश्य करोगी "।एमिली ने दुःख में सराबोर हो कहा - "एनी टाइम मारिया यू कैन कॉल मी"।\nमारिया एक भारी मन से वहां से रुखसत हुई यही सोच रही थी कि कैसे मार्गरेट ने इतनी तकलीफों का सामना किया होगा और अब सारी बातें जानने के बाद मार्गरेट के बदले और बेहाल स्वास्थ्य का कारण भी पता था। मारिया का मन तो कर रहा था की रुथ बस कहीं से मिल जाए और वह उसे सरे बाज़ार नंगा कर बीच चोराहे में गोली दाग दे। मारिया के भीतर गुस्से का एक ज्वालामुंखी फट चुका था। और इस ज्वालामुंखी के शांत होने का सिर्फ एक हीं उपाए था कि वह उसे सलाखों के पीछे देख। पर ये इतना आसन भी नहीं था मार्गरेट एक प्रवासी थी न्यूयॉर्क में । इस रास्ते को तय करना बेहद मुश्किलों से भरा था। पर मरिया अब इन मुश्किलों से लड़ने के लिए स्वयं को तैयार कर चुकी थी।\nदो दिन बाद एमिली ने मारिया को फ़ोन कर ये ख़बर दी कि उसे रुथ के लोकल गार्जियन जिनका नाम रोसेलिन था का पता मिल गया है। झट मारिया ने रुथ कि आंटी का पता नोट कर उनसे मिलने की सोची समय ना गवाते हुए वे उनके घर जो बोस्टन में था उसके लिए रवाना हुई। न्यूयॉर्क से बोस्टन की दूरी बस द्वारा कुल चार घंटे बीस मिनट की थी। कैसे-तैसे ये रास्ता भी तय हो गया। बस स्टॉप से रोसेलिन का घर पांच मिनट की दूरी पर था ।\nमरिया ने घर के दरवाज़े पर दस्तक दी। दरवाज़ा रोसेलिन ने हीं खोला।रोसेलिन इक आकर्षक वृद्ध ब्रिटिश महिला थीं जिन्होंने थोड़े आश्चर्य भाव के साथ दरवाज़ा खोला। उन्होंने दरवाज़ा खोलते हीं पूछा "हु आर यू , व्हाट डू यू वांट।\nमरिया ने जवाब में कहा - " आइ वांट टू मीट रोसेलिन। आए एम मरिया फ्रॉम इंडिया। वांट टू सी हर। "\nजवाब में रोसेलिन ने कहा - "कम इन आए एम रोसेलिन "।\nघर काफ़ी करीने से सजा था। मरिया ने एक नज़र घर के चारों कोनो में दौड़ाई। मन हीं मन मरिया सोच रही थी की शुरुआत कहाँ से और कैसे की जाये के तभी रोसेलिन ने पूछा - व्हाट'स द पर्पस ऑफ़ आवर मीटिंग , हाऊ यू नो मी। "\nमरिया ने समय ना गवाते हुए कहा-आइ वांट टु नो अबाउट रुथ योर नेफ्यू। मरिया ने एक सांस में हीं सारी कहानी रोसेलिन को बता डाली कि कैसे रुथ ने उसकी बेटी मार्गरेट का जीवन नष्ट कर डाला है और ये भी की वह रुथ से मिल कर जानना चाहती है की क्या मिला उसे मार्गरेट के जीवन से खेल के।\nपहले तो रोसेलिन चुप रहीं पर मरिया के बहुत समझाने और आग्रह करने पर वह मान गईं और रुथ की पूरी कहानी मरिया को बताई। रोसेलिन ने बताया रुथ का परिवेश एक अजीबोगरीब परिवार में हुआ था रुथ जब मात्र सात बरस का था तब उसकी माँ उसके पिता को छोड़ किसी और के साथ रहने लगी थी। इतना हीं नहीं पिता एक हद दर्जे का शराबी और व्यभिचारी(वुमनाइज़र)था।\nरुथ ने जो बचपन से देखा वही सीखा। उसे कभी औरतों की इज्ज़त करना आया हीं नहीं। आता भी कैसे किसी ने कभी कुछ सिखाया हीं नहीं। रुथ के माता पिता होने के बावज़ूद उसने अनाथो की तरह अपनी ज़िन्दगी बिताई। घर का माहोल बेहद ख़राब था जिसका असर ये हुआ की रुथ में एक स्पलिट पर्सोनालिटी ने जन्म ले लिया था। उसे औरतों से खासा नफरत सी थी। जब वह अपने वास्तविक अवस्था में रहता तब कोई अंदाज़ा भी नहीं लगा सकता था कि उसके दिमाग के एक हिस्से में बेहद हीं खतरनाक इंसान का वास है।\nइतना कहते कहते रोसेलिन रुक गई और एक गहरी सांस छोड़ते हुए कहा -" पर किसी भी दृष्टिकोण से रुथ को कोई हक़ नहीं था कि किसी बेगुनाह की ज़िन्दगी से खेले। मुझे लगता है उसे उसके किये का कोई पछतावा भी नहीं होगा, होता भी कैसे , उसे जो उसकी समझ से ठीक लगता है वो वही करता है।" रोसेलिन ने बताया की कई बार उन्होंने रुथ को समझाने की कोशिश की पर कुछ फायेदा नहीं हुआ। रुथ जहाँ एक ओर पड़ने में बहुत अच्छा था वहीँ दूसरी ओर उसके मन को पढ़ना उतना हीं कठिन था।\nमारिया ने रोसेलिन से रुथ का पता जानने की इच्छा जताई। रोसेलिन ने बताया की जबतक रुथ कॉलेज में था तब तक रोसेलिन उसकी लोकल गार्जियन थीं पर वह उनके साथ नहीं रहता था कॉलेज ख़त्म कर रुथ ने वहीँ न्यूयॉर्क के एक कॉलेज में फ़ेलोशिप की नौकरी कर ली थी।। उनकी आखरी मुलाकात छह महीने पहले हुई थी।\nमरिया को अपने कई सवालों का जवाब तो मिल गया था पर यह जानना अभी बाकी हीं था की आखिर मार्गरेट हीं क्यों उसका शिकार बनी। रोसेलिन का ह्रदय से धन्यवाद् कर मरिया न्यूयॉर्क वापस आ गई।\nअगले दिन मरिया ने सुज़न की मदद से एक वकील जो इंडियन अमेरिकन था उसे मार्गरेट के साथ हुई भयावह अत्याचार का ब्यौरा दिया। वकील ने मरिया को सूझाव देते हुए कहा -"की सबूतों के आभाव की वजह से केस बहुत वीक है और विक्टिम भी कुछ बताने की स्तिथि में नहीं है ऐसी स्तिथि में पुलिस भी शायद हीं एफ .आई .आर लिखे। फिर भी मरिया ने उम्मीद का दमन नहीं छोड़ा।मरिया के सामने अब एक और चुनौती ने जन्म ले लिया था। वह किसी भी हाल में रुथ को सलाखों के पीछे देखना चाहती थी ये ख़याल उसे दिन में चैन से बैठने नहीं देता था कि उसके पास सारी जानकारियां हैं पर सबुत ना होने कि वजह से रुथ जैसे दुराचारी के खिलाफ़ कुछ नहीं कर पा रही है।\nमरिया ने मार्गरेट के कॉलेज मैनेजमेंट से बात कर सी सी टी वी फुटेज निकलवाए। जहाँ से ये पता चला की मार्गरेट की वाकई जान पहचान थी रुथ से और फिर डॉक्टर बेनर्जी से कह मार्गरेट की मेडिकल रिपोर्ट तैयार करवाई जिसमें डॉक्टर बेनर्जी ने मार्गरेट की मानसिक और शारीरिक स्तिथि का पूरा ब्यौरा दिया की कैसे शारीरिक और मानसिक यातना का नतीजा है मार्गरेट की ऐसी दयनीय स्तिथि।\nइन सभी सबूतों को ले मार्गरेट और उसके वकील ने रुथ के खिलाफ एफ. आई. आर. दर्ज करवाई। इतना हीं नहीं एमिली ने भी गावही देना मंज़ूर किया।\nइन सभी रास्तों पे चलना मरिया के लिए आसान तो नहीं था पर शायद माँ की आत्मशक्ति के आगे रस्ते खुद-ब खुद बनने लगे थे। आखिरकार पुलिस ने रुथ को पकड़ हीं लिया। कस्टडी में पूछ ताछ के दौरान रुथ ने जल्द हीं कबूल कर लिया की मार्गरेट को उसी ने बंदी बना रखा था और वह ये सब इसलिए करता था क्योंकि उसे सुंदर और अकल्मन्द औरतों से नफरत थी। दूसरा करण यह भी था की मार्गरेट स्टूडेंट इलेक्शन में जीत गई थी जिससे रुथ के अहम को बहुत ठेस पहुँची थी और वह मार्गरेट से इस बात का बदला लेना चाहता था। रुथ को सेशन कोर्ट ने आजीवन कारावास की सज़ा सुनायी और उसे मनोवेज्ञानिक उपचार भी करवाने की सलाह दी।\nमार्गरेट की कोई गलती ना होने पर भी उसे इस नरक से गुज़रना पड़ा। मरिया को जब करण का पता चला तो उसके होश हीं उड़ गए। मार्गरेट को इतनी परेशानियों का सामना केवल इस लिए करना पड़ा था क्योंकि वह एक खुबसूरत , खुद्दार और अकल्मन्द औरत थी।\nरुथ को सज़ा होने पर मरिया खुश तो थी पर मार्गरेट को देख बेहद दुःख होता। एक होनहार और सक्षम लड़की की ऐसी हालत देख बहुत दर्द होता।\nमार्गरेट आज भी डॉक्टर बेनर्जी से अपना इलाज करा रही है। उसके देहिक घाव तो मिट गए हैं पर आत्मिक घाव आज भी रिस रहें हैं।


कान का ट्यूमर लेबलों वाले संदेश दिखाए जा रहे हैं. सभी संदेश दिखाएं\nकम सुनने (बहरापन) के घरेलू उपचार // Simple Remedies to overcome deafness\nजब भी आप किसी से बात करते हैं, तो आपको सामने वाले के शब्द साफ-साफ सुनाई नहीं देते या उन्हें आपके सामने तेज आवाज में बोलना पड़ता है? यदि ऐसा है, तो हो सकता है आप ′हियरिंग लॉस′ की समस्या से पीड़ित हों।\nहियरिंग लॉस यानी आवाज सुनने की क्षमता का कम हो जाना। स्पष्ट सुनने में परेशानी, आवाज का बहुत कम सुनाई देना, शोरगुल के बीच समझने में दिक्कत होना आदि हियरिंग लॉस के अंतर्गत आता है। हियरिंग लॉस दो प्रकार का होता है, पहला कंडक्टिव हियरिंग लॉस और दूसरा सेंसोरीन्यूरल हियरिंग लॉस।\nयदि आपको सुनने में दिक्कत होती है, तो इसे हल्के में न लें, नहीं तो आप बहरेपन के शिकार हो सकते हैं। अमेरिका में होने वाली स्वास्थ्य से संबंधित समस्याओं में हियरिंग लॉस तीसरी सबसे आम बीमारी है। कई बार बढ़ती उम्र के साथ ही सुनने की क्षमता भी कम होने लगती है, तो कई बार फैक्ट्री में काम करने वाले मैकेनिक की सुनने की क्षमता कम हो जाती है। यह समस्या जन्मजात भी होती है और दवाओं के दुष्प्रभावों से भी हो सकता है। चूंकि कान शरीर के महत्वपूर्ण हिस्सों में से एक है, इसलिए तेज आवाज के संपर्क में लगातार रहने, कानों पर ईयर- फोन लगाकर देर तक गाना सुनने जैसी आदतें भी कान के लिए नुकसान,दायक साबित हो सकती हैं।\nआप दो या दो से ज्यादा लोगों से बात कर रहे हैं और उनकी बातें ठीक से सुनने में परेशानी हो या स्‍पष्ट सुनाई न दे, तो यह हियरिंग लॉस से संबंधित बीमारी के कुछ लक्षण हैं। कई बार सुनने की क्षमता में कमी आने के शुरुआती लक्षण जल्दी समझ नहीं आते। ऐसी स्थिति में लोग इसे नजरअंदाज करते चले जाते हैं, जिससे सुनने की क्षमता में आई कमी समय के साथ-साथ धीरे-धीरे कम होती चली जाती है। सामान्य बातचीत सुनने में भी दिक्कत आना, बार-बार लोगों से बात को दुहराने के लिए कहना, फोन पर बात के दौरान कम सुनाई देना, अन्य लोगों के मुकाबले तेज आवाज में टीवी या संगीत सुनना। यहां तक कि बच्चों, पक्षियों या बारिश की आवाज को भी न सुन पाना आदि इसके कुछ लक्षण हैं।\nक्यों सुनाई नहीं देता-\nसुनने में तकलीफ कई कारणों और किसी भी उम्र में हो सकती है। कंडक्टिव हियरिंग लॉस कानों से पस बहने, ईयर कनाल में इंफेक्शन, कान की हड्डी में गड़बड़ी, पर्दे के डैमेज होने या कान का ट्यूमर, एलर्जी के कारण होता है। सेंसोरीन्यूरल हियरिंग लॉस तब होता है, जब कान के भीतरी हिस्से (इनर ईयर, जिसे नर्व से संबंधित हियरिंग लॉस भी कहते हैं) में कोई समस्या उत्पन्न हो जाए, सुनने वाली कोशिकाओं में गड़बड़ी, उनका कमजोर हो जाना या नष्ट होना, उम्र के बढ़ने, तेज आवाज में एक्सपोजर, सिर से संबंधित ट्रॉमा, ट्यूमर, वायरस, ऑटोइम्यून इनर ईयर डिजीज आदि से भी होता है। बैक्टीरियल इंफेक्शन, तेज आवाज वाली जगह पर काम करना, दिमागी बुखार, डायबिटीज, स्ट्रोक, कान की नर्व्स का कमजोर होना, दिमागी बुखार या जेनटिक कारणों से भी यह समस्या हो सकती है।\nअगर आप तेज आवाज वाले स्थान पर काम करते हैं, तो कानों में ईयर प्लग या रुई लगाकर रखें। कान में हर समय ईयरबड, सरसों का तेल न डालें। तेज आवाज में टीवी या संगीत न सुनें। नहाते समय उंगली से कानों की सफाई न करें। ऐसी जगह जहां ध्वनि प्रदूषण ज्यादा होती है जैसे एयरपोर्ट, रेलवे स्टेशन या फैक्ट्री आदि में तो कान को ढक कर रखें। 45 वर्ष की उम्र के बाद कानों का चेकअप कराते रहें। बातचीत के दौरान आपको कम सुनाई पड़ता है, कभी-कभी सुनने के लिए भी सामने वाले के बहुत करीब जाना पड़ता है, तो इसे गंभीरता से लें। और बिना देर किए चिकित्सक से मिलें।\nआमतौर पर हियरिंग लॉस की समस्या बचपन से ही देखी जाती है। प्रेग्नेंसी के समय कई बार महिलाएं सावधानी नहीं बरततीं, जिससे गर्भ में पल रहे शिशु को यह समस्या हो जाती है। तपेदिक, मधुमेह और मलेरिया की दवाओं के सेवन से भी कई बार लोगों की सुनने की क्षमता प्रभावित हो जाती है। हाई ब्लड प्रेशर, दिमागी बुखार या फिर ज्यादा शोर-शराबे वाला माहौल भी इसका एक मुख्य कारण है। यदि आपका कान लगातार बह रहा हो, तो इसे नजरअंदाज करना ठीक नहीं। कंडक्टिव हियरिंग लॉस में सुनने की शक्ति पहले जैसी हो सकती है, लेकिन सेंसोरीन्यूरल हियरिंग लॉस में इसे वापस नहीं लाया जा सकता। इसलिए तेज आवाज से जितना हो सकें दूर रहें। कान में तेल, ईयरबड, पिन, पेन आदि जैसी चीजें न डालें। सड़क पर बैठे किसी कान साफ करने वाले से कानों को साफ न कराएं।\n५) कान में अधिक मैल(वाक्स\n६) नहाते समय कान में पानी प्रविष्ठ होना।/ins> बडों के बनिस्बत छोटे बच्चों को कान दर्द अक्सर हो जाता है। बच्चों मे प्रतिरक्षा तंत्र अविकसित रहता है और युस्टेशियन नली भी छोटी होती है अत: इसके आसानी से जाम होने के ज्यादा अवसर होते हैं। रात के वक्त कान दर्द अक्सर बढ जाया करता है। कान में किसी प्रकार का संक्रमण होने से पहिले तो कान की पीडा होती है और इलाज नहीं करने पर कान में पीप पडने का रोग हो जाता है।\nकान दर्द निवारक घरेलू पदार्थों के उपचार नीचे लिखे रहा हूँ -\nलेबल: ईयर- फोन, कान का ट्यूमर, कान का पर्दा, दिमागी बुखार, बहरापन, हाई ब्लड प्रेशर


Motivational Thoughts In Hindi Time Management Leads To Success In Achieving The Goal Know Safalta Ki Kunji - Dainik Bhaskar News\nHome धर्म संसार Motivational Thoughts In Hindi Time Management Leads To Success In Achieving The...\nSafalta Ki Kunji, Motivational Thoughts in Hindi: सफलता की कुंजी कहती है कि मनुष्य को लक्ष्य की प्राप्ति के लिए अंत्यत गंभीर रहना चाहिए. क्योंकि सफलता सिर्फ और सिर्फ गंभीरता से ही प्राप्त होती है. प्रत्येक व्यक्ति जीवन में सफलता प्राप्त करना चाहता है. सफलता प्राप्त करने के लिए व्यक्ति कठोर परिश्रम भी करता है. जो लोग जीवन में बड़ी सफलता प्राप्त करना चाहते हैं उन्हें कुछ बातों का ध्यान रखना चाहिए-\nसमय का उचित प्रबंधन- सफलता की कुंजी कहती है कि जो व्यक्ति समय की कीमत को जानता और समझता है, उसे लक्ष्य को पाने में आसानी रहती है. समय का प्रबंधन भी एक कला है, जो व्यक्ति इस कला को जान लेता है उसके लिए कोई भी लक्ष्य मुश्किल नहीं होता है.\nकार्य योजना का निर्माण- सफलता की कुंजी कहती है कि व्यक्ति जब एक बार लक्ष्य का निर्धारण कर लेता है तो उसे पूरा करने की योजना अवश्य बनानी चाहिए. जो लोग योजना बना कार्य करते हैं उन्हें आसानी से सफलता प्राप्त होती है. ऐसे लोग सराहना भी प्राप्त करते हैं.\nअनुशासन की भावना- सफलता की कुंजी कहती है कि समय का प्रबंधन और कार्य की योजना तभी पूर्ण होती है जब व्यक्ति अनुशासन को अपनाता है. कठोर अनुशासन की भावना ही व्यक्ति को लक्ष्य की प्राप्ति में सहायता प्रदान करती है. इन बातों को जीवन में आत्मसात करने वालों को लक्ष्मी जी का भी आशीर्वाद प्राप्त होता है. अनुशासन से आलस का त्याग होता है. व्यक्ति अपने कार्यों को समय पर पूर्ण कर पाता है. कठोर अनुशासन का पालन करने वालों को कभी निराशा और असफलता नहीं मिलती है.\nChanakya Niti: चाणक्य की इन4बातों में छिपा है शत्रु को पराजित करने का रहस्य, आप भी इन बातों को जान लें\nVastu Tips For Kitchen: रसोई घर में भूलकर भी न करें ये गलतियां, पाप ग्रह करते हैं परेशान, नहीं रूकता है धन


मोदी विपक्ष के लिए अपराजेय - हिंदी विवेक\nमोदी विपक्ष के लिए अपराजेय\nराकांपा प्रमुख शरद पवार का यह बयान वैसे तो सामान्य है कि वे मोदी या भाजपा विरोधी किसी गठबंधन का नेतृत्व नहीं करेंगे लेकिन गठबंधन बनता है तो मदद करेंगे। अनेक विरोधी नेता सत्ता से भाजपा को हटाना चाहते हैं लेकिन नेतृत्व की दावेदारी से बचते हैं। क्यों ? उन्हें उत्तर से दक्षिण और पूर्व से पश्चिम नरेंद्र मोदी को लेकर जनता की सोच का धीरे-धीरे एहसास हो गया है। चुनाव चाहे केंद्र का हो ,राज्य का या स्थानीय निकाय का ,मोदी सबसे बड़े मुद्दे के रूप में सर्वत्र उपस्थित हैं। यह असाधारण स्थिति है जो देश में पिछले छह दशकों से ज्यादा समय से नहीं देखा गया। आखिर मोदी में ऐसा क्या है जिससे ऐसी स्थिति पैदा हुई? थोड़ी गहराई से देखें तो नजर आएगा की नरेंद्र मोदी जब केंद्रीय सत्ता की दावेदारी में सामने आए थे तब उनके पक्ष और विपक्ष दोनों में लहर की स्थिति थी। पिछले आठ वर्षों में विरोध की लहर कमजोर हुई और पक्ष की मजबूत। इसका मतलब विपक्ष कमजोर हुआ तथा विरोधियों के एक बड़े समूह की धारणा मोदी को लेकर बदल गई। कुछ वर्ष पहले आप जहां जाते मोदी समर्थकों के साथ विरोधी भी उसी आक्रामकता से सामने आ जाते थे। आज मोदी का विरोध होता है लेकिन उसमें आक्रामकता ही नहीं संख्या बल भी वैसी नजर नहीं आती। ज्यादातर विरोध औपचारिक होकर रह गए हैं। यह स्थिति केवल देश में नहीं विदेशों में भी है।\nएक नेता ,जिसे देश और विदेश के विरोधियों ने महाखलनायक बना कर पेश किया वह धीरे-धीरे अपने कार्यों और भाषणों से इतनी बड़ी संख्या में लोगों का हृदय बदलने में कामयाब हुआ है तो इसे असाधारण परिवर्तन कहना ही मुनासिब होगा। भाजपा के लिए इसके पहले कोई नेता इस तरह अपरिहार्य नहीं माना गया।\nपिछले पांच राज्यों के विधानसभा चुनाव में आप जहां भी जाते मोदी का नाम सबसे ज्यादा सुनने को मिलता। ऐसे मतदाताओं की संख्या भी काफी थी जो कह रहे थे कि इस चुनाव में हम भाजपा को वोट नहीं देंगे लेकिन 2024 में मोदी हैं इसलिए उनके समर्थन में वोट जाएगा ही । इसका अर्थ यही है कि विधानसभा चुनाव में अगर भाजपा का ग्राफ किसी राज्य में पहले से कमजोर हुआ है तो उससे 2024 के अंकगणित का आकलन करना नासमझी होगी। घोर विरोधी भी यह मानने को विवश है कि मोदी को हटा पाना टेढ़ी खीर है। विरोधियों की समस्या है कि वे हमेशा नरेंद्र मोदी का आकलन अपनी एकपक्षीय विचारधारा के चश्मे से करते हैं और यही विफल हो जाते हैं। आप देश के किसी भी आदिवासी मोहल्ले में चले जाइए और पूछिए कि किसे वोट दोगे तो बिना सोचे स्त्री-पुरुष सब बोलेंगे कि मोदी को। उन सबकी आवाज ऐसी मुखर होती है कि जिन्हें मोदी के आविर्भाव के बाद समाज के मनोविज्ञान में आए परिवर्तनों का आभास नहीं हो वे दंग रह जाएंगे। दूसरी ओर आप बुद्धिजीवियों ,पेशेवरों ,वैज्ञानिकों, सैनिकों ,किसानों ,मजदूरों ,कारीगरों, टैक्सी चालकों, रिक्शा चालकों आदि के बीच जाएं तो उनके मुंह से भी मोदी समर्थन की आवाज निकलती है। महाविद्यालय -विश्वविद्यालय ही नहीं, स्कूली छात्रों के बीच जाइए तो वहां भी मोदी को लेकर रोमांच भाव दिखाई देता है। उत्तर प्रदेश चुनाव के दौरान यादव समूह मुख्यतः सपा के पक्ष में था। लेकिन उनमें भी ऐसे लोग मिलते थे जो कहते थे कि मैं तो मोदी का समर्थन करना चाहता हूं लेकिन प्रदेश का माहौल ऐसा है कि मेरा वोट माना ही नहीं जाएगा। एक सेना का नौजवान मुझे मिला जिसने कहा कि मैं तो मोदीवादी हूं, क्योंकि मुझे मालूम है कि सेना और रक्षा के लिए उन्होंने क्या किया है लेकिन हमको सपा समर्थक बना दिया गया है। यह उदाहरण बताने के लिए पर्याप्त है कि मोदी किस तरह उन लोगों के दिलों दिमाग पर राज कर रहे हैं जिनकी अपनी कोई निश्चित दलीय निष्ठा या विचारधारा नहीं है।\nवास्तव में नरेंद्र मोदी ने अपना बहुआयामी प्रतिभाशाली व्यक्तित्व प्रमाणित किया है। ऐसा नहीं है कि उन्होंने हिंदुत्व और राष्ट्रवाद की विचारधारा से समझौता किया जिससे विरोधी भी समर्थक बने। इसके उलट हिंदुत्व और राष्ट्रवाद पर पहले की भाजपा सरकारों की नीतियों से ज्यादा स्पष्ट और मुखर होते हुए आम आदमी के कल्याण, विकास की सोच तथा विदेश व रक्षा नीति के बीच मोदी ने अपने कार्यों से संतुलन बनाया है। मोदी को हिंदुत्व का हीरो मानने वाले प्रसन्न और संतुष्ट हैं तो दूसरी ओर उन्हें देश की रक्षा व विकास से लेकर विदेशों में भारत की धाक जमाने की उम्मीद करने वाले भी। कृषि कानून विरोधी आंदोलन के दौरान भले सतह पर दिखाई नहीं दिया लेकिन देश में कहीं चले जाइए आंदोलनकारियों के विरोध में आम किसान भी गुस्से में बोलते मिलते थे और उनके मन में मोदी के प्रति अपार सहानुभूति का भाव झलकता था। जिन्हें विरोध करना है वो भले स्वीकार न करें, देश और विदेश का बहुमत इसे स्वीकार करता है। जरा सोचिए, विपक्ष यदि महंगाई का मुद्दा उठाता है तो भारी संख्या में लोग कहते हैं कि हम महंगे तेल लेंगे लेकिन वोट मोदी को ही देंगे। ये सारे लोग न तो विक्षिप्त हैं न अज्ञानी और न ही उनकी जेबों पर महंगाई का दबाव नहीं पड़ता। उनका विश्वास है कि देश और हम मोदी के हाथों ज्यादा सुरक्षित हैं।\nआलोचक कहते हैं कि मोदी भाषण अच्छा देते हैं और लोगों को सम्मोहित कर लेते हैं। थोथे शब्दों से कोई इतने लंबे समय तक जनता का ऐसा विश्वास हासिल नहीं कर सकता। जो देश गुजरात के मुख्यमंत्री रहते मोदी का बहिष्कार कर रहे थे वहां के नेता वैसी प्रशंसा कर रहे हैं जो हमारे यहां उनके समर्थक भी नहीं करते। दुनियाभर में फैले भारतवंशियों के अंदर मोदी का क्रेज अभूतपूर्व है। केवल भाषणों से ऐसा नहीं हो सकता। हालांकि सच यह है कि विरोधियों की तरह मोदी के समर्थकों में भी बहुतायत ऐसे ही लोग हैं जो संपूर्णता में उनका मूल्यांकन नहीं करते। आखिर एक साथ समाज के निचले तबके से लेकर ऊपर तक ,अनपढ़ से बुद्धिजीवी, सामान्य कारीगर, रिक्शा चालक से लेकर वैज्ञानिक और नौकरशाह तथा विदेशों के भारतवंशी एवं दूसरे देशों के नागरिक, नेता ..सब मोदी के बारे में इतनी सकारात्मक धारणा क्यों रखते हैं इसका अगर गहराई से अध्ययन किया जाए तो उत्तर मिल जाएंगे। सोचिए इसके पहले किस प्रधानमंत्री ने मन की बात में ऐसे छोटे-छोटे मुद्दों और विषयों को उठाया जो हमारी आपकी जिंदगी से सीधे जुड़ीं हैं? परीक्षा पर चर्चा करते और छात्रों के प्रश्नों का विस्तार से उत्तर देते हुए कौन नेता देखा गया? उपग्रह प्रक्षेपण के समय अंतरिक्ष केंद्र में उपस्थित रहने का रिकॉर्ड पहले भी है लेकिन विफल हो जाने के बाद वहां जाकर वैज्ञानिकों को साहस व संबल देने का ऐसा कार्यक्रम पहले नहीं देखा गया। 80 करोड़ लोगों को मुफ्त राशन देने की योजना से देश में विवेकशील वर्ग सहमत नहीं, पर अनाज होते हुए भी गरीबों को मुफ्त पहुंचा देने का कार्य पहले तो नहीं हुआ। किसने किसानों के खाते में राशि पहुंचाई? धारा 370 हटाने के कट्टर समर्थक भी कल्पना नहीं करते थे कि उनकी जिंदगी में वे इसे साकार होते देखेंगे। अयोध्या में मंदिर निर्माण हो ही जाएगा इसकी भी कल्पना नहीं थी। मोदी ने यह नहीं सोचा कि अयोध्या मंदिर निर्माण के फैसले के बाद तुरंत ट्रस्ट बनाकर निर्माण प्रक्रिया शुरू कराने, स्वयं भूमि पूजन में जाने तथा इसी तरह काशी विश्वनाथ का पुनर्निर्माण करने और वहां उद्घाटन में जाने का मुस्लिम देशों की सोच पर क्या प्रभाव होगा। वे यह सब करते हुए भी निकट के मुस्लिम देशों से अच्छा संबंध बनाए हुए हैं। आप काशी विश्वनाथ धाम में चले जाइए आपको अंदर अनेक लोग कहते हुए मिल जाएंगे जियो मोदी ..मोदी जिंदाबाद। अयोध्या श्रीराम के दर्शन कर लौटते समय लोगों के ऐसे ही शब्द आपको सुनने को मिल जाएगा। उनको वोट न देने वाले अनेक मुस्लिम मिल जाएंगे जो कहेंगे कि मोदी के कारण उनका जीवन चल रहा है। ऐसा नहीं है कि मोदी को एक सुगठित और सशक्त भाजपा विरासत में मिला था। अंतर्कलह का शिकार एवं तेजी से लोकप्रियता खोती भाजपा विरासत में मिला था। इसमें दो राय नहीं कि संघ परिवार एक व्यापक संगठन है और चुनावी सफलता में उन सबकी शक्ति का योगदान है। यही ताकत पहले भी थी और भाजपा की लोकप्रियता लगभग खत्म हो रही थी। एक साथ पार्टी को संभालना, यानी संगठन कौशल, नेतृत्व के स्तर पर प्रदेश से देश सही लोगों की तलाश ,विचारधारा की पटरी पर पार्टी को लौटाना, उसे क्षमायाचना मुद्रा से बाहर ले जाना और सबके साथ सरकार में देश के अंदर और बाहर संतुलन बनाते हुए नेतृत्व करना असाधारण प्रतिभा का प्रमाण है। विपक्ष में इस तरह प्रतिभा का धनी कोई नेतृत्व सामने आए तभी लगेगा कि मोदी को वास्तविक चुनौती मिली है।


वोटर आईडी स्टेटस कैसे चेक करें तथा ऑनलाइन वोटर कार्ड नाम कैसे चेक करें ? – ColorMag\nवोटर आईडी स्टेटस कैसे चेक करें तथा ऑनलाइन वोटर कार्ड नाम कैसे चेक करें ? – नमस्कार दोस्तों कैसे हैं आप सभी ? मैं एक बार फिर से आप सभी को स्वागत करता हूं हमारे इस बिल्कुल नए आर्टिकल पर। दोस्तों आज हम आपको अपने इस आर्टिकल के माध्यम से एक बहुत ही महत्वपूर्ण जानकारी देने जा रहे हैं । आज हम आपको यह बताएंगे कि आप ऑनलाइन अपने वोटर आईडी कैसे चेक कर सकते हैं? तो दोस्तों अगर आप भी ऑनलाइन वोटर आईडी चेक करना चाहते हैं और अपने वोटर आईडी के स्टेटस का पता लगाना चाहते हैं तो आप हमारा आखरी तक पढ़े ।\nवोटर आईडी एक आवश्यक दस्तावेज है जो हमें सरकार के द्वारा उपलब्ध कराई जाती है । वोटर आईडी पास में होने का मतलब है कि आप पूर्ण रुप से बालिक है । पहले जब आधार कार्ड लागू नहीं किया गया था तब वोटर आईडी कार्ड की आवश्यकता हर एक योजना का लाभ लेने में तथा अन्य कई प्रमाण पत्रों के रूप में पढ़ती थी पर जब से आधार कार्ड आ गया तब से वोटर आईडी की अहमियत कुछ कम हो गई है पर फिर भी अभी भी कई योजनाओं का लाभ लेने में वोटर आईडी कार्ड का इस्तेमाल किया जाता है।\nवोटर आईडी कार्ड का मुख्य इस्तेमाल वोट देने में होता है। वोटर आईडी कार्ड आपको तब प्राप्त होती है जब आप 18 वर्ष पूर्ण हो जाते हैं । अगर आपके पास वोटर आईडी कार्ड नहीं है तो आप किसी भी चुनाव में वोट नहीं डाल सकते हैं। दोस्तों वोटर आईडी कार्ड समय-समय पर बनती रहती हैं आप कभी भी अपने वोटर आईडी कार्ड बनवा सकते हैं ।\nअगर आपने अपने वोटर आईडी कार्ड बनवाई है और आप उसका स्टेटस चेक करना चाहते हैं कि वह अभी पास हुई या नहीं हुई तो आप बिल्कुल शी जगह आय हैं क्योंकि आज हम आपको वोटर आईडी कार्ड बनाने तथा वोटर आईडी कार्ड का स्टेटस चेक करने के बारे में बताएंगे ।\nदोस्तों एनवीएसपी एक ऐसा पोर्टल होता है जो वोटर आईडी से संबंधित कार्यों की विवेचना करता है । वोटर आईडी के सभी कार्य इसी के अंतर्गत होते हैं इसलिए आपको सबसे पहले इस पोर्टल पर अपना रजिस्ट्रेशन करना होगा।\nएनवीएसपी पोर्टल पर रजिस्ट्रेशन कैसे करें ?\nदोस्तों एनवीएसपी आने की राष्ट्रीय मतदाता सेवा पोर्टल में रजिस्ट्रेशन करने के लिए आपको नीचे बताए गए सभी स्टेप को फॉलो करना होगा।\nसबसे पहले आपको अपने फोन से nvsp की ऑफिशियल वेबसाइट पर जाना है ।\nऑफिशियल वेबसाइट पर आपको एक लॉगइन रजिस्टर का ऑप्शन दिख रहा होगा जिस पर आपको क्लिक करना है।\nअगर आपने पहले कभी भी एनवीएसपी का इस्तेमाल नहीं किया तो आपको नया खाता बनाना होगा इसके लिए आपको “खाता नहीं है एक नया खाता उपयोगकर्ता के रूप में “पर क्लिक करना होगा ।\nअब आपसे आपके सामने एक नया फॉर्म खुल कर आएगा जिसमें आपसे कुछ जानकारियां मांगी गई होगी आपको इसमें सभी जानकारियां सावधानीपूर्वक भरनी है ।\nअपनी सभी जानकारियां भरने के बाद आपको सेंड ओटीपी ऑप्शन पर क्लिक करना है ।\nअब आपने जो मोबाइल नंबर भरा होगा उस पर एक ओटीपी कोड आया होगा आपको उस कोड को यहां पर इंटर करना है।\nअब आपके सामने एक पेज खुलकर आएगा जिसमें लिखा होगा मेरे पास ईपीआरसी नंबर है या मेरे पास नंबर नहीं है आपको इस ऑप्शन पर क्लिक करना होगा।\nअब आपके सामने फिर से एक फॉर्म आएगा जिसमें आपसे अन्य कुछ जानकारियां मांगी गई होगी। आपको सभी जानकारी भरने के बाद सबमिट बटन पर क्लिक करना है।\nइस प्रकार आप एनवीएसपी के पोर्टल पर अपना ऑनलाइन रजिस्ट्रेशन कर सकते हैं।\nएनवीएसपी पोर्टल पर वोटर आईडी कार्ड का स्टेटस कैसे चेक करें ?\nदोस्तों एक बार पंजीकरण करने के बाद अब जब भी आप इससे वेबसाइट को खोलेंगे आप डायरेक्ट इसके होमपेज में पहुंच जाएंगे\nइस वेबसाइट के होमपेज में आपको एक ट्रेक एप्लीकेशन स्टेटस का ऑप्शन दिख रहा होगा जिस पर आप को क्लिक करना है।\nइस ऑप्शन पर क्लिक करने के बाद आपके सामने एक नया पेज खुलकर आएगा जिसमें रेफरेंस आईडी मांगी जाएगी।\nजब आपने अपना वोटर आईडी कार्ड बनवाया होगा तब आपको एक आईडी मिली होगी आपको वही आईडी यहां पर इंटर करनी है।\nआईडी इंटर करने के बाद आपको ट्रैकस्टेटस पर क्लिक करना है।\nऔर आपकी वोटर आईडी कार्ड की पूरी जानकारी आपके स्क्रीन पर आ जाएगी और आप उसे ट्रैक कर सकते हैं।\nवोटर आईडी कार्ड का स्टेटस जानने के लिए टोल फ्री नंबर\nदोस्तों भारतीय चुनाव आयोग के द्वारा कई टोल फ्री नंबर भी जारी किया गया जिन पर कॉल करके आप अपने वोटर आईडी कार्ड की जानकारी पा सकते हैं।\nफोन के द्वारा वोटर आईडी कार्ड की जानकारी पाने के लिए आपको अपने फोन से 1950 टोल फ्री नंबर डायल करना होगा।\nअब आपसे कॉल में कुछ जानकारियां मांगी जाएंगी जिन्हें आपको बताना है।\nअब आपकी आईडी कार्ड की जानकारी आपको फोन पर मिल जाएगी।\nराष्ट्रीय वोटर सेवा पोर्टल पर मिलने वाली सुविधाएं\nनई वोटर आईडी कार्ड बनवाने के लिए आवेदन\nकिसी भी दूसरी विधानसभा पहुंचने पर नया वोटर आईडी कार्ड के लिए आवेदन\nवोटर आईडी कार्ड में करेक्शन\nकिसी भी विदेशी मतदाता के लिए पंजीकरण\nवोटर आईडी लिस्ट में नाम कैसे देखे ?\nदोस्तों अगर आप यह देखना चाहते हैं कि आपका वोटर आईडी कार्ड है या नहीं तो उसके लिए आपको एनबीएसपी की आधिकारिक वेबसाइट पर जाना होगा।\nऑफिशियल वेबसाइट पर जाने के बाद अब आपको एक सर्च इन इंवॉल्वमेंट का ऑप्शन दिख रहा होगा जिस पर आपको क्लिक करना है।\nआपके सामने फिर से एक नया ऑप्शन आएगा जिसमें लिखा होगा ईपीआईसी नंबर द्वारा खोजें आपको इस ऑप्शन पर क्लिक करना है ।\nअब आपसे कुछ जानकारी मांगी जाएंगी जिन्हें आप को भरना है ।\nअब आपको अपना इआरपीसी नंबर डालना होगा और सर्च बटन पर क्लिक करना होगा ।\nअब आपके सामने जानकारी खुलकर आ जाएगी अगर आपका नाम वोटर लिस्ट में होगा तो सो करने लगेगा नहीं तो नहीं करेगा।\nदोस्तों अगर आप के वोटर आईडी कार्ड में कोई जानकारी गलत लिख गई है और आप उसे सही करना चाहते हैं तो उसके लिए आपको नीचे बताए गए स्टेप को फॉलो करना होगा ।\nसबसे पहले आपको एनवीएसपी की ऑफिशियल वेबसाइट पर जाना होगा।\nअब आपको यूजर आईडी और पासवर्ड के साथ इंटर करना होगा।\nअब आपके सामने एक प्रविष्टियों में सुधार का ऑप्शन दिख रहा होगा जिस तरह को क्लिक करना है।\nअब आपके सामने एक फॉर्म 8 खुलकर आ जाएगा\nइस फॉर्मे में आपसे कुछ जानकारियां मांगी जाएगी जिन्हें आप को भरना है।\nजानकारियां भरने के बाद आपको फॉर्म चेक करना है और सब कुछ सही है तो आपको उसे सबमिट कर देना है।\nकुछ ही दिनों बाद आपके वोटर आईडी करेक्शन होकर आपके पास आ जाएगी\nयह आज आपके लिए छोटी सी जानकारी थी जिसमें हमने आपको यह बताया कि आप अपने वोटर आईडी कार्ड का स्टेटस कैसे चेक कर सकते हैं ,वोटर आईडी कार्ड में हुई गलती को कैसे सही कर सकते हैं तथा वोटर आईडी कार्ड के आवेदन कैसे कर सकते हैं ?\nहमें उम्मीद है कि यह जानकारी आपको पसंद आई होगी । इसी तरह की अन्य जानकारी पाने के लिए आप हमारे साथ बने रहिए बहुत-बहुत धन्यवाद\n← विराट कोहली से जुड़ी 50 से हैरान कर देने वाली जानकारी


मिल गया हिम मानव! भारतीय सेना को नजर आए रहस्यमयी येती के पंजों के निशान | News India Global सेना का दावा है कि उसने बर्फ में दबे दुनिया के सबसे बड़े और प्राचीन रहस्य की परत से पर्दा हटा दिया है.\nHome देश मिल गया हिम मानव! भारतीय सेना को नजर आए रहस्यमयी येती के...\nमिल गया हिम मानव! भारतीय सेना को नजर आए रहस्यमयी येती के पंजों के निशान\nक्या सचमुच अभी हिममानव का अस्तित्व शेष है?..\nहिममानव के वजूद और मौजूदगी के सवालों पर से भारतीय सेना ने सबसे बड़ा पर्दा हटाया है.\nसेना ने पहली दफे हिमालय में येती यानी हिममानव की मौजूदगी का बड़ा दावा किया है. सेना का दावा है कि उसने बर्फ में दबे दुनिया के सबसे बड़े और प्राचीन रहस्य की परत से पर्दा हटा दिया है.\nदरअसल, सेना को पहली दफे बर्फ पर पैरों के ऐसे निशान मिले जो कि आम इंसान से 32 गुना बड़े हैं. सेना ने ट्वीट कर ये तस्वीरें जारी की हैं. भारतीय सेना की माउंटेयरिंग एक्सपेडिशन टीम को बर्फ पर बड़े पैरों के निशान नजर आए हैं. सेना के मुताबिक ये निशान येती यानी हिममानव के हो सकते हैं. भारतीय सेना की माउंटेयरिंग एक्सपेडिशन टीम के मुताबकि मकालू बेस कैंप के पास बर्फ में येती के निशान दिखाई दिए. साथ ही सेना ने ये भी कहा है कि पहले भी मकालू वरुण नेशनल पार्क में हिम मानव के दिखने का आभास हुआ.\nये घटना9अप्रैल की है लेकिन सेना ने इसे 20 दिन बाद 29 अप्रैल को ट्विटर पर शेयर किया. हिममानव की तस्वीरें शेयर करते हुए सेना का दावा है कि बर्फ के पहाड़ों पर येती ने एक बार फिर अपनी मौजूदगी की दस्तक दे दी है. इंडियन आर्मी की ट्वीट की गई तस्वीरें सोशल मीडिया पर वाइरल हो गई हैं. तस्वीरों में पैरों के निशानों का एक लंबा सिलसिला सा चल रहा है. ऐसी तस्वीरें पहले नहीं देखी गई हैं.\nहिममानव को लेकर मशहूर किंवदंतियों में बताया गया है कि बंदरों की शक्ल वाला एक जीव इंसानों की तरह दो पैरों पर चलता है और इसका शरीर बेहद ऊंचा और भारी होता है. ये भी दावा किया जाता है कि इंसानी बस्तियों से खुद को दूर रखने वाला ये जीव सैकड़ों साल से दुनिया में कौतूहल का विषय है.\nmysterious footprints of yeti\nPrevious articleक्या 8 साल का बच्चा हत्या कर सकता है?\nNext articleसिद्धू के बिगड़े बोल का हिसाब रख रहा है चुनाव आयोग फिर क्यों ले रहे हैं पीएम से पंगा?


योग, पूजा के साथ दिन का आगाज करती हैं शिवभक्त सोनाली फोगाट, टिकटॉक पर रहेंगी एक्टिव - Sonali phogat bjp candidate haryana adampur assembly election full profile yoga prayer tik tok videos - AajTak\nयोग, पूजा के साथ दिन का आगाज करती हैं शिवभक्त सोनाली फोगाट, टिकटॉक पर रहेंगी एक्टिव\nहिसार में सोनाली फोगाट के घर पर आजतक ने उनसे खास बातचीत की, जिसमें सोनाली ने अपनी निजी जिंदगी से लेकर राजनीति तक तमाम मसलों पर राय रखी. सोनाली ने कहा कि वह अभिनय के साथ-साथ राजनीति भी जारी रखेंगी.\nहरियाणा की आदमपुर सीट से बीजेपी प्रत्याशी सोनाली फोगाट (फोटो-FB)\nहिसार, 09 अक्टूबर 2019, अपडेटेड 11:11 IST\nहरियाणा की आदमपुर सीट से बीजेपी प्रत्याशी हैं सोनाली फोगाट\nसोनाली फोगाट ने आजतक से बातचीत में बताई अपनी दिनचर्या\nभारतीय जनता पार्टी के टिकट पर हरियाणा की आदमपुर विधानसभा सीट से चुनाव लड़ रहीं टिकटॉक स्टार सोनाली फोगाट चर्चा के साथ-साथ विवादों में भी आ गई हैं. एक तरफ जहां उनके टिकटॉक वीडियो वायरल हो रहे हैं, वहीं भारत माता की जय को लेकर उनकी टिप्पणी विवाद का केंद्र बन गई है. इस सबके बीच सोनाली फोगाट जमकर चुनाव प्रचार कर रही हैं, साथ ही अपनी नियमित दिनचर्या का भी भरपूर ध्यान रख रही हैं.\nटिकटॉक करना लगता है अच्छा\nसोशल मीडिया ऐप टिकटॉक पर वीडियो बनाने वालीं सोनाली फोगाट काफी चर्चा में हैं. उनके वीडियो काफी पसंद किए जा रहे हैं. आजतक से बातचीत में सोनाली ने बताया कि उन्हें टिकटॉक करना अच्छा लगता है, इसलिए वह टिकटॉक भी करती रहेंगी.\nअपने घर में बच्चों के साथ सोनाली फोगाट\nयोग से होती है दिन की शुरुआत\nसोनाली फोगाट ने बताया कि चुनाव प्रचार पर निकलने से पहले वो सुबह-सुबह योग करती हैं. सोनाली फोगाट ने पहले योग किया और उसके बाद पूजा अर्चना की. सोनाली ने बताया कि वह रोज योग करती हैं, जिससे उनका पूरा दिन अच्छा जाता है. उन्होंने कहा कि वह काफी लंबे समय से राजनीति में काम कर रही हैं और उन्हें राजनीति का सफर अच्छा लगता है.\nशिवभक्त हैं सोनाली फोगाट\nसोनाली फोगाट ने बताया कि भगवान शिव मेरे इष्ट देव हैं. मैं उनको याद करती हूं और हमेशा ओम नमः शिवाय का जाप करती हूं.\nअभिनय की वजह से राजनीति में एंट्री\nसोनाली फोगाट ने बताया कि वह अभिनय की वजह से राजनीति में आईं. उन्होंने कहा, 'मैं दिल्ली में जब काम कर रही थी, उस समय बीजेपी के ऐसे कुछ लोगों से मुलाकात हुई, जिनसे मैं बहुत प्रभावित हुई. सुमित्रा महाजन, सुषमा स्वराज के काम को लेकर अच्छा लगा. मुझे भी लगा कि ऐसा काम करना चाहिए.'\nये हैं चुनाव में मुद्दे\nसोनाली फोगाट का कहना है कि राजनीति हो या एक्टिंग उतार-चढ़ाव आते रहते हैं, लेकिन हिम्मत के साथ काम करना पड़ता है. उन्होंने कहा कि कोई चीज आसान नहीं होती है, लेकिन दिल से करने पर सब आसान हो जाता है. चुनावी मुद्दों के बारे में सोनाली फोगाट ने बताया कि पिछले5सालों में जो विकास हुआ है, वही मेरे लिए सबसे बड़ा मुद्दे हैं. कांग्रेस सरकारों ने देश के लिए कुछ नहीं सोचा. भारतीय जनता पार्टी ऐसी पार्टी है जिसके लिए राष्ट्र सब कुछ है.\nसोनाली ने कहा कि कश्मीर से 370 हटाई गई क्योंकि ऐसा करने की हिम्मत पीएम नरेंद्र मोदी के अंदर है. साथ ही सोनाली ने कहा कि उनकी एक्टिंग और राजनीति दोनों साथ चलेगी.


छठ पूजा: जानिए पूजा की सबसे पवित्र परंपरा कोसी भराई का महत्व - First Eye News\nHome लाइफस्टाइल धर्म संसार छठ पूजा: जानिए पूजा की सबसे पवित्र परंपरा कोसी भराई का महत्व\nछठ पूजा: जानिए पूजा की सबसे पवित्र परंपरा कोसी भराई का महत्व\nChhath Puja 2021: छठ पूजन के दौरान व्रतियां कोसी भरने की भी परंपरा निभाई जाती है. खासकर जोड़े में कोसी भरने को बेहद शुभ माना गया है. मान्यता है कि अगर कोई व्यक्ति मन्नत मांगता है, जिसके पूरे होने पर उसे कोसी भरना पड़ता है. सूर्य षष्ठी की शाम को सूर्य अर्घ्य के बाद घर के आंगन या छत पर कोसी पूजन करना बेहद शुभ और श्रेयकर माना गया है।\nमान्यता है कि छठ पूजा में कोसी भरने से व्रतधारी का सौभाग्य बढ़ता है, उसकी सभी मनोकामनाएं पूरी होती हैं. ऐसे में आप भी इस बार कोसी भरने जा रहे हैं तो इस परंपरा की विधि की जानकारी रखना जरूरी है. छठ व्रत करने वाले दंपति की कोई मन्नत या मनोकामना पूरी होती है तो इसकी खुशी में वह कोसी भरते हैं. षष्ठी की संध्या सूर्य को अर्घ्य देकर घर में या छत पर कोसी भरने की परंपरा निभाई जाती है।\nगन्ने से बनता है छत्र\nछठ पूजा से पहले कम से कम चार या सात गन्ने की मदद से एक छत्र बनाया जाता है. एक लाल कपड़े में ठेकुआ, फलों का अर्कपात, केराव आदि रखकर गन्ने की छत्र से बांधा जाता है. फिर छत्र के अंदर मिट्टी से बना हाथी रखा जाता है, जिसके ऊपर घड़ा रख दिया जाता है. अब मिट्टी से बने हाथी को सिंदूर लगाकर घड़े में मौसमी फल, ठेकुआ, अदरक, सुथनी आदि सामग्रियां रख दें. कोसी पर एक दीया जला लें फिर कोसी के चारों ओर अर्घ्य की सामग्री से भरे सूप, डलिया, तांबे के पात्र और मिट्टी का ढक्कन रखकर दीप जलाएं. अग्नि में धूप डालकर हवन करते हुए छठी मइया के सामने माथा टेककर आशीर्वाद मांगा जाता है. अगली सुबह यही प्रक्रिया नदी के घाट पर दोहराई जाती है. यहां महिलाएं मन्नत पूरी होने की खुशी में मां के गीत गाते हुए छठी मां का आभार जताती हैं।\nपूरी रात जागता है परिवार\nकोसी भरने वाला पूरा परिवार उस राज रतजगा भी करता है. घर की महिलाएं कोसी के सामने बैठ कर गीत गाती हैं, तो पुरुष भी इस कोसी की सेवा करते हैं. इसे ‘कोसी सेवना’ भी कहते हैं. जिस घर में कोसी की पूजा होती है, वहां रात भर उत्साह का माहौल होता है. काफी नियम और कायदे के साथ पहले अर्घ्य से दूसरे अर्घ्य तक कोसी की पूजा की जाती है और भगवान सूर्य का आभार व्यक्त किया जाता है।


शहरी कचरा प्रबंधन की समस्या - खोजें - 2021\nशहरी कचरा प्रबंधन की समस्या\nशायद हम सही हैं जब हम जर्मनों के बारे में शिकायत करते हैं जो हमें ऊपर से नीचे तक देखते हैं और हमें यूरो के रास्ते पर उनका पीछा करने के लिए मजबूर करते हैं। लेकिन वे वहाँ कचरा प्रबंधन शहरी लोग जानते हैं कि इसे कैसे करना है और हमें इसमें कुछ सीखना है।\nक्या हम संकट की बात कर रहे हैं? अच्छी तरह से कचरा प्रबंधन यह केवल एक समस्या नहीं है, कानून के अनुपालन में प्रबंधित होने पर अपशिष्ट भी काम करता है। सच्चाई यह है कि इटली में हमें औद्योगिक रीसाइक्लिंग श्रृंखला की अक्षमता के कारण विकास और रोजगार के लिए छूटे अवसरों के बारे में पता नहीं है।\n2011 में, ISPRA के आंकड़ों के अनुसार कचरा प्रबंधन शहरी (हम निश्चित और समेकित डेटा के बारे में बात कर रहे हैं), जर्मनों ने लैंडफिल को उत्पादित कचरे का 1% वितरित किया है, हम इटैलियन 44% (13 मिलियन टन / कचरे के वर्ष के बराबर)। क्या ऐसा इसलिए है क्योंकि उनके पास इंसीनेटर हैं और वे उन्हें चलाते हैं? यह आंशिक रूप से इस तथ्य के कारण है कि जर्मनी में कचरे का 37% और इटली में 19% जलसेक समाप्त हो जाता है, चाहे वह उचित incinerators या अपशिष्ट-से-ऊर्जा संयंत्र हो।\nकचरे को रिसाइकिल करने में जर्मन हमसे बेहतर हैं। वे 45% की वसूली करते हैं, हम केवल 24% प्राप्त करते हैं। और खाद में यह बेहतर नहीं है, भले ही अंतराल कम चिह्नित हो: जर्मनी ने इटली को 17 से 13 प्रतिशत पर हराया। ए कचरा प्रबंधन पुनर्चक्रण और खाद पर आधारित शहरी, जैसा कि हमने शुरुआत में कहा था, काम का मतलब है। यह इस कारण से भी हो सकता है, न केवल स्पष्ट रूप से, कि जर्मनी में अधिक काम है।\nकोई भी इतालवी क्षेत्र नए लैंडफिल और की स्थिति का स्वागत करने के लिए अधिक इच्छुक नहीं लगता है कचरा प्रबंधन यह कुछ बड़े शहरों में महत्वपूर्ण से अधिक है। इसके बावजूद, इटली अपने नगरपालिका के कचरे का लगभग आधा हिस्सा जारी रखता है, जिसका उल्लेख हमने पहले बताए गए 44% के संदर्भ में किया है। शायद हम लैंडफिल पसंद करते हैं या शायद हम उन्हें कुछ उपयोग करते हैं।\nयह डेटा परीक्षा से नहीं बचता है कचरा प्रबंधन इतालवी क्षेत्रों और व्यक्तिगत स्थानीय वास्तविकताओं के बीच समान क्षेत्रों के बीच गहराई से भिन्न है। अलग संग्रह को देखते हुए, 2012 में उत्तर में यह कुल कचरे का 52.6%, मध्य क्षेत्रों में 32.9% और दक्षिण में केवल 26.7% तक पहुंच गया।\nलेकिन शायद चीजें बदल रही हैं। जबकि कैलाब्रिया (13.8%) और सिसिली (13.3%) जैसे क्षेत्रों में विभेदित की हिस्सेदारी निराशाजनक रही, तथ्य यह है कि सबसे बड़ी प्रतिशत वृद्धि दक्षिणी क्षेत्रों (15.1%) में स्पष्ट है5साल में) अलग-अलग अपशिष्ट संग्रह (राष्ट्रीय औसत वृद्धि 12.4% है)। भिन्न भौगोलिक क्षेत्रों को अलग करने वाले अंतर को केवल इस तरह से देखा जा सकता है, लेकिन फिर भी इसमें सुधार का संकेत है कचरा प्रबंधन.\nवीडियो: कचर परबधन क जरए ह सवचछ दलल बनन क परयस (मई 2021).\nCopyright 2021 \_ पर्यावरण, स्थिरता और भलाई \_ शहरी कचरा प्रबंधन की समस्या


पत्थर के रंग का पेंट | आपूर्तिकर्ता से Taiwan ,थोक,वितरक-wallpro.com.tw\nकिस तरह का पेंट है पत्थर के रंग का पेंट? यूरोप, अमेरिका और जापान के उन्नत देशों ने पहले ही बहुत कुछ चित्रित कर दिया है पत्थर के रंग का पेंट इमारतों की भीतरी और बाहरी दीवारों पर। क्या आपको लगता है कि यह बहुत ही संदिग्ध है? क्योंकि कई लोग इसमें Taiwan पता नहीं क्या है पत्थर के रंग का पेंट है? इमारत की आंतरिक और बाहरी दीवारों के लिए, क्या पत्थर का छिड़काव नहीं करना है, निश्चित रूप से नहीं तो क्या है पत्थर के रंग का पेंट? बता दें कि चेंगलिन इनोवेशन आपको बताता है।\nयदि आप अपने घर में शैली की भावना जोड़ने जा रहे हैं, तो आप उपयोग करने पर विचार कर सकते हैं\nसजाने की दीवारों के लिए एक सामग्री के रूप में। चलती पत्थरों की परेशानी के बिना प्राकृतिक पत्थरों का रंग और अनुभव बनाएं! चाहे वह अवकाश अवकाश या आधुनिक शैली हो, दीवार के लिए अप्राकृतिक पत्थर का रंग और स्पर्श प्रस्तुत करना आम है। वास्तव में, जब तक विशेष रंगीन पेंट का उपयोग किया जाता है, तब तक असली पत्थर का प्रभाव प्राप्त किया जा सकता है, और अंतरिक्ष असीम समृद्ध संभावनाओं से भरा होता है। यह पत्थर की दीवार न केवल बनाने में आसान है, बल्कि यह भी है\nएक टिकाऊ चरित्र है, पत्थर की बनावट घर के लिए एक मजबूत आकर्षण पैदा कर सकती है!


दुनिया के सबसे पुराने लोकतंत्र अमेरिका में मतगणना की प्रक्रिया शुरू,ट्रंप और बाइडेन में कड़ा मुकाबला - तहक़ीकात समाचार\nHome दुनिया दुनिया के सबसे पुराने लोकतंत्र अमेरिका में मतगणना की प्रक्रिया शुरू,ट्रंप और बाइडेन में कड़ा मुकाबला\nदुनिया के सबसे पुराने लोकतंत्र अमेरिका में मतगणना की प्रक्रिया शुरू,ट्रंप और बाइडेन में कड़ा मुकाबला\nतहकीकात समाचार ,नैतिकता, प्रमाणिकता, निष्पक्षता बुधवार, नवंबर 04, 2020 दुनिया,\nदुनिया के सबसे शक्तिशाली देश अमेरिका में मतगणना की प्रक्रिया शुरू हो चुकी है. कुछ ही देर में साफ हो जाएगा कि अमेरिका की जनता ने डोनाल्ड ट्रंप को एक और मौका दिया है या फिर बाइडेन के हाथों में सत्ता सौंपने का मन बना लिया है. बाइडेन और हैरिस विलमिंगटन, डेलावर से राष्ट्र को संबोधित कर रहे हैं. जबकि, ट्रंप व्हाइट हाउस से चुनाव नतीजों को देख रहे हैं उन्होंने चुनिंदा अतिथियों को व्हाइट हाउस आमंत्रित किया है.\nट्रंप और बाइडेन में कड़ा मुकाबला चल रहा है. फ्लोरिडा जैसे अहम राज्य में दोनों के बीच बहुत क्लोज फाइट है. वहीं, जॉर्जिया और ओहायो में भी चीजें बहुत साफ नहीं हो पा रहीं. कोविड-19 के बीच हुए इन चुनावों में कई सर्वे के मुताबिक, पूरा अमेरिका दोनों प्रतिद्वंद्वियों के बीच बंट गया है. Edison Research ने कहा कि ट्रंप कंजर्वेटिव राज्य माने जाने वाले इंडियान में जीतेंगे, वहीं Associated Press ने कहा था कि ट्रंप केंटकी में जीत सकते हैं. ट्रंप अब तक की मतगणना में इन दोनों राज्यों को जीत चुके हैं. Fox News ने बताया था कि बाइडेन डेमोक्रेटिक रुझान रखने वाले वरमॉन्ट और वर्जीनिया में जीत सकते हैं. फ्लोरिडा काफी अहम है, यहां पर ट्रंप अपने पूरे इलेक्टोरल्स जीतने चाहेंगे. यहां कुल 29 इलेक्टोरल्स हैं.


पार्टी प्रधानमंत्री बनाना चाहेगी तो बनूंगा : राहुल – Khabar India Network\nHome >> Breaking News >> पार्टी प्रधानमंत्री बनाना चाहेगी तो बनूंगा : राहुल\nपार्टी प्रधानमंत्री बनाना चाहेगी तो बनूंगा : राहुल\nJanuary 24, 2014 Breaking News, Politics 1 Views\nअमेठी,एजेंसी। उत्तर प्रदेश में चढ़ते सियासी पारे के बीच कांग्रेस उपाध्यक्ष राहुल गांधी ने गुरुवार को एक अहम संकेत देते हुए कहा कि यदि कांग्रेस पार्टी उन्हें प्रधानमंत्री बनाना चाहती है तो वह तैयार हैं, लेकिन पार्टी को इसका फैसला लोकसभा चुनाव के बाद करना होगा.\nअमेठी में कार्यकर्ताओं से बातचीत के दौरान राहुल गांधी ने कहा कि चुनाव के बाद यदि पार्टी बहुमत में आती है और चुने हुए सांसद यदि यह प्रस्ताव लाते हैं तो मैं इस पर विचार करूंगा. उन्होंने कहा कि कांग्रेस में चुने गए सांसद ही प्रधानमंत्री का चयन करते हैं.\nराहुल ने उदाहरण देते हुए कहा, “मनमोहन सिंह को भी हमारे चुने हुए सांसदों ने प्रधानमंत्री चुना था. कांग्रेस में चुनाव से पहले प्रधानमंत्री पद का उम्मीदवार चुनने की व्यवस्था नहीं है. इसे लोकतांत्रिक व्यवस्था नहीं माना जा सकता, बल्कि यह व्यक्तिवादी व्यवस्था है. प्रधानमंत्री चुनना सांसदों का अधिकार है और यह उनके पास ही रहना चाहिए.”\nइससे पहले अमेठी के दो दिवसीय दौरे के दूसरे दिन राहुल ने मीडियाकर्मियों से खुलकर बातचीत की. इससे पूर्व राहुल ने आम आदमी पार्टी (आप) के नेता कुमार विश्वास पर अप्रत्यक्ष तौर पर चुटकी लेते हुए कहा, “अमेठी तो बहुत लोग आए, बहुत गए लेकिन मैं हमेशा यहीं का रहूंगा.”\nउन्होंने कहा, “हमारी मंशा अमेठी को एक बेहतरीन जिला बनाने की है लेकिन यहां की सड़कें खराब हैं. यहां के लोगों को बिजली नहीं मिल रही है. अमेठी को नौ हाईवे से जोड़ा जा रहा है.”\nराहुल ने कहा कहा कि उप्र सरकार पूरे राज्य के विकास में बाधा पैदा कर रही है. उन्होंने पार्टी कार्यकर्ताओं से आग्रह किया कि वह संयुक्त प्रगतिशील गठबंधन (संप्रग) सरकार की उपलब्धियों को जनता के बीच लेकर जाएं.\nराहुल ने अमेठी के जायस क्षेत्र में कार्यकर्ताओं से मुलाकात की. इस दौरान उनकी बहन प्रियंका बाड्रा भी उनके साथ थीं.\nPrevious ऐज़ाज़ रिज़वी कॉलेज ने मनाया वार्षिकोत्सव- अदा वांटेज\nNext भाजपा ने मांगी सोमनाथ की गिरफ्तारी


महिलाओं और पुरुषों के लिए कॉटन जंपसूट्स के9स्टाइलिश मॉडल\nयात्रा और व्यापार के लिए कंधे बैग के 15 सर्वश्रेष्ठ मॉडल\nक्या गर्भावस्था के दौरान पुदीने की चाय सुरक्षित है? यहां पढ़ें, अगर आपकी पसंदीदा पुदीने की चाय आपके गर्भ में पल रहे बच्चे के लिए अच्छी है या नहीं।...\nयह लेख दैनिक आधार पर पुदीना तेल के सभी महान अनुप्रयोगों के बारे में बात करता है विशेष रूप से दुनिया भर से गर्भवती माताओं के लिए।...\nयदि आप अपने अजन्मे बच्चे के लिए प्राकृतिक स्वास्थ्य बूस्टर का सेवन करना चाहती हैं, तो गर्भावस्था के दौरान अजवाइन खाएं। यहाँ माँ और बच्चे दोनों के लिए अजवाइन और इसके लाभों की सूची दी गई है!...\n1 सप्ताह की गर्भावस्था - सामान्य लक्षण और भ्रूण विकास के बारे में विस्तृत जानकारी प्राप्त करें।...\nगर्भावस्था के दौरान चलना कितना सुरक्षित और अच्छा है? गर्भावस्था में बहुत अधिक चलने के क्या दुष्प्रभाव हो सकते हैं? यहां जानिए।...\nगर्भावस्था के दौरान ध्यान को एक स्वस्थ अभ्यास माना गया है। यहां कुछ तरीके दिए गए हैं जिनसे ध्यान आपके मूड को ऊंचा कर सकता है। अधिक जानने के लिए पढ़े।...\nपहली बार घर गर्भावस्था परीक्षण लेना? सुनिश्चित नहीं है कि कैसे आगे बढ़ें? फिर इस लेख को पढ़ें कि उनका उपयोग कैसे करें, परिणामों को कैसे पढ़ें, चरणों के साथ-साथ!...\nक्या आप भी गर्भावस्था के दौरान सूजन से परेशान हैं? गर्भवती होने पर सूजन के कारणों और उपचार के बारे में सभी पढ़ें, यहाँ!...\nक्या आप गर्भावस्था के दौरान लगातार सिरदर्द से पीड़ित हैं? पता करें कि गर्भवती होने के दौरान सिरदर्द क्या हो सकता है और इसे प्रभावी ढंग से अपने आप को यहां कैसे इलाज करें!...\nगर्भावस्था के दौरान मतली काफी परेशानी हो सकती है। गर्भवती होने पर मतली के बारे में, यहां देखें।...\nइस लेख में हम बोलते हैं कि कैसे जुलाब वास्तव में गर्भावस्था के दौरान आपकी मदद करते हैं क्योंकि यह आपके सिस्टम को पूरी तरह से साफ करने और कब्ज की संभावनाओं को खत्म करने में मदद करता है जिससे आप बाथरूम से जितना संभव हो उतना दूर रहें।...\nयह गर्भावस्था है जो आपको अपने आप में खुशी लाती है और यह लेख आपको9महीने की अवधि में खुश रहने में मदद करेगा, और आपको खुद को अलग होने के लिए प्रेरित करने के लिए और अधिक कारण देगा।...\nगर्भावस्था के दौरान सिरके के कई फायदे हैं। गर्भवती होने पर सिरका पीने के लाभों की जाँच करने के लिए यहाँ क्लिक करें। सिरका के साथ गर्भावस्था के दौरान अपनी मतली को कम करें!...\nगर्भावस्था के दौरान भोजन करने से तब तक बचना चाहिए जब तक आपको इसके लिए बेहद बुरी लालसा न हो। जब आप पीट खाते हैं तो सुनिश्चित करें कि आपके पास सुरक्षा दिशानिर्देश हैं।...\nगर्भावस्था नियंत्रण की गोलियाँ: उपयोग, प्रभावशीलता और साइड इफेक्ट्स\nगर्भ निरोधक गोलियां जन्म नियंत्रण का सबसे सुरक्षित साधन रही हैं। लेकिन वे कितने सुरक्षित हैं? आपको इसे कब लेना चाहिए और यह वास्तव में क्या करता है? आपके सवालों के जवाब यहां दिए गए हैं।...\nगर्भावस्था के दौरान कई समस्याएं होती हैं, जो महिलाओं की अपेक्षा से सामने आती हैं। गर्भावस्था की शुरुआती समस्याओं के साथ-साथ बाद में सामने आई समस्याओं को जानना चाहते हैं? यहाँ क्लिक करें!...\nक्या गर्भावस्था में Citalopram का सेवन करना सुरक्षित है? अपने बच्चे और आप की देखभाल करने के लिए गर्भावस्था के दौरान साइटोप्राम के बारे में सभी पढ़ें।...\nक्या गर्भावस्था के दौरान वेलब्यूट्रिन एक सुरक्षित शर्त है?\nक्या गर्भावस्था के दौरान वेलब्यूट्रिन सुरक्षित है? क्या गर्भावस्था में वेलब्यूट्रिन को लेना सुरक्षित है? संदेह के साथ वहां फंसे नहीं। हमने उन्हें कवर किया है, जो लाभ और अन्य संबद्ध स्वास्थ्य लाभ इसे साथ लाता है। इसके बारे में सब कुछ यहां पढ़ें। हमने उन्हें कवर किया है!...\nक्या खांसी का सिरप वास्तव में गर्भवती होने में आपकी मदद कर सकता है? क्या गर्भावस्था में कफ सिरप लेना सुरक्षित है? इसके बारे में सब कुछ यहां पढ़ें!...\nगर्भावस्था के दौरान दर्द से राहत इस लेख के बारे में बात करता है और आप इसे कैसे बाँध सकते हैं, लेकिन हर समय एक अनुशंसित सीमा तक रहना चाहिए ताकि आपको मजबूत और स्वस्थ रखने में मदद मिल सके और आपका बच्चा हर समय सुरक्षित रहे।...\nघुंघराले बालों के लिए होममेड हेयर स्पा\nहिंदी सीरियल पुरुष अभिनेताओं के नाम और फोटो


हरे मिर्च का अचार कभी इतना स्वादिष्ट नही बन सकता - Swati Recipe\nCuisine: Bengali, Bihari Recipes, Gujrati Recipes, Indian, Maharashtrian, North Indian, Punjabi Cuisine, Rajasthani, South Indian\nYield : 1 medium jaar\nServings : 1 medium jaar\n•\t7 K calories\nअचार की recipes की बात चल रही हो और कुछ चटपटे चटकीले स्वाद वाली Hari mirch ka achar recipe in Hindi का जिक्र ना हो तो बहुत अधुरा सा लगता है. हरे मिर्च का का अचार बनाना जितना आसान है इसका स्वाद उतना ही मजेदार होता है. इसे बना कर दोस्तों आपका दिल खुश हो जाने वाला है आज.\nहरे मिर्च का अचार अपनेआप में एक गजब के स्वाद की recipes होती है और इसको बनाना सीखना भी बहुत आसान है. अगर आप मिर्च खाने के शौक़ीन नही भी है तो आपको यह बहुत पसंद आने वाली है. मैंने बहुत अलग अलग तरीके के हरे मिर्च के अचार को बनाना सिखा है लेकिन इस ख़ास मिर्च के अचार की recipes की बात बिलकुल अलग है.\nअगर आपने पहले कभी हरे मिर्च का अचार नही बनाया है या बनाया है लेकिन स्वाद में यह इतना मजेदार नही बना तो आज एक शानदार मौका है जब आप इसे बनाना सिख कर इसके चटकीले स्वाद का भरपूर आनंद उठाएंगे.\nदोस्तों यकीन जानिये इसे बना कर खाने के बाद आपका दिल खुश हो जायेगा और अगर आप इसे बनाने जा रहे है तो आप निचे recipes से पहले tips को जरुर पढ़ ले जिससे आप हरे मिर्च का अचार बनाते समय कोई गलती ना करे.\nदोस्तों आपके सहयोग से हमे और भी अच्छा करने में मदद मिलती है और हम चाहते है की आपका प्यार हमे ऐसे ही लगातार मिलता रहे. अगर आपको यह recipes पसंद आये तो निचे comment हमे जरुर लिख कर दे. आइये पहले tips पढ़ते है फिर सीखते है बनाना Hari mirch ka achar recipe in Hindi.\nहरी मिर्च के अचार के थोड़े अलग स्वाद के लिए आपक चाहे तो सरसों के तेल के जगह मूंगफली का तेल या सूरजमुखी का तेल का भी इस्तेमाल कर सकते है.\nहरी मिर्च में बीच में चीरा लगा कर आप इसको बीना काटे दो टुकड़े में कर के अचार बनाने से यह देखने में बहुत अच्छा लगता है.\nअगर तेज धुप हो रहा है तो अचार को 1 दिन ही रखना पर्याप्त है लेकिन अगर धुप छाँव या फिर बदली वाले दिन हो रहे हो तो कम से कम3से4दिन तक इसे बाहर रखना बहुत जरुरी हो जाता है.\nआखिर के स्टेप में तेल डालने के बाद तेल को हाला गुनगुना रहे तभी डालना चाहिए. इसे आप चाहे तो2से3दिन बाहर और2से33 दिन fridge में रख सकते है.\n1 1/2 कप हरी मिर्च कटी हुई\n6 चम्मच सरसों के दाने\n6 निम्बू या 1/3 कप निम्बू का रस\nहरी मिर्च को पहले अच्छे से धो ले और पूरी तरह सिखा ले जिससे उस पर पानी की मात्रा बिलकुल भी ना रहे. इसे ऊपर से काटे और 1 inch के टुकड़े में काट ले और एक बर्तन में अलग रख ले.\nएक सूखे food processor या mixer में6चम्मच सरसों के दाने डाले और इसे बारीक बुरादा बनने तक पीस ले और इसे एक सूखे जार में डाले और साथ में हरी मिर्च के टुकड़े और नमक डालकर हिला कर mix कर ले. इसे ऐसे ही2से3दिन तक रहने दे. अगर धुप बहुत तेज है तो फिर 1 से2दिन पर्याप्त होगा. अगर धुप नही हो रहा तो भी आप इसे बाहर3दिन तक ढँक कर रखे.\nइसके बाद जार में हल्दी पाउडर और निम्बू का रस डालकर अच्छे से किसी सूखे चम्मच से मिलाये जिससे सब कुछ आपस में अच्छे से mix हो जाये. इसे एक बार फिर 1 से2दिन तक धुप में रखे.\nसरसों के तेल को मध्यम आंच पर अच्छे से गर्म हो जाने तक गर्म करे और जब यह अच्छे से गर्म हो जाय तो आंच बंद कर दे और तेल के ठंडा होने तक इन्तेजार करे. जब तेल ठंडा हो जाये या हल्का गर्म रहे तब हम इसे जार में डालेंगे. इसे अच्छे से एक बार फिर सूखे चम्मच के मदद से mix करेंगे और इसे ढक्कन से बंद कर के अगले4से5दिन सामान्य तापमान पर रखेंगे. लीजिये तैयार है हमारा लाजवाब चटकीले स्वाद वाला हरी मिर्च का शानदार अचार. इसे अपने मनपसंद recipe के साथ खाए.\nअचार की recipes पूरे भारत में बहुत ज्यादा पसंद के साथ खायी जाने वाली एक खास recipes में से एक है. हमारे website पर आपको तमाम तरह की अचार की recipes मिल जाएगी जिसको बना कर आप एक लाजवाब स्वाद का आनंद किसी भी नाश्ते या खाने के साथ ले सकते है.\nअगर आपको अच्छे अचार recipes की तलाश है तो आप हमारे website पर इसकी अलग अलग बहुत तरह की अचार की recipes आप बना सकते है. हम निचे अचार के कुछ स्वादिष्ट recipes के लिंक दे रहे है जिन पर क्लिक कर के इसे आप जब चाहे तब बना सकते है.\nअगर आप वाकई कुछ अच्छे और बेहद स्वादिष्ट अचार की recipes बनाना सीखना चाहते है तो आप हमारे website पर इसे बनाना जरुर सीखे. इसके लिए हम आपको निचे कुछ links दे रहे है जिस पर सिर्फ आपको एक क्लिक करना है और पूरी recipes आप बनाना सिख सकते है.\nहमारी आज की Hari mirch ka achar recipe in Hindi एक कमाल के स्वाद की recipes है. वैसे इसे बहुत तरीको से बनाया जाता है लेकिन आपको मेरी recipe जरुर पसंद आयेगी. आप हमे comment में जहाक्ल अपने विचार जरुर लिख कर भेजे.\nRecipe Type: Pickle Tags: Hari mirch ka achar recipe in Hindi Ingredients: Green chilli, Lemon, Mustard Seed, Oil, Salt, Turmeric Powder


जे.एन.यू. ::लापता छात्र के लिए हो रहा है बवाल,कुलपति को बना रखा है 21 घंटे से बंधक | samacharYug.com\nHome » National News » जे.एन.यू. ::लापता छात्र के लिए हो रहा है बवाल,कुलपति को बना रखा है 21 घंटे से बंधक\nजे.एन.यू. ::लापता छात्र के लिए हो रहा है बवाल,कुलपति को बना रखा है 21 घंटे से बंधक\nनई दिल्ली। जेएनयू एक बार फिर सुर्खियों में है। एमएससी बायोटेक्नोलॉजी में पढ़नेवाले छात्र नजीब अहमद के लापता होने पर हंगामा मचा हुआ।6दिनों से लापता नजीब की गुमशुदगी को लेकर जेएनयू के छात्रों ने वाइस चांसलर सहित यूनिवर्सिटी प्रशासन के 10 लोगों को बुधवार शाम से बंधक बना रखा है। सभी अब भी एडमिन ब्लॉक में कैद हैं। हालांकि छात्र नेता विश्वविद्यालय के अधिकारियों को बंधक बनाने से इनकार कर रहे हैं।\n15 अक्टूबर को नजीब और कुछ छात्रों में झगड़ा हुआ था। आरोप के मुताबिक एबीवीपी के छात्रों ने कुछ बाहरी लोगों के साथ मिलकर नजीब के साथ मारपीट की और जान से मारने की धमकी दी। आरोप है कि उसी के बाद से छात्र नजीब गायब है। हालांकि एबीवीपी इन आरोपों से इनकार कर रही है। इस बीच केंद्रीय गृह मंत्री राजनाथ सिंह ने इस मामले को लेकर दिल्ली के पुलिस कमिश्नर आलोक वर्मा से बात की है। दिल्ली पुलिस ने मामला दर्ज कर लिया है और नजीब को पता बताने वाले के लिए 50 हजार के इनाम का भी ऐलान किया है।\nआज जेएनयू के वाइस चांसलर जगदीश कुमार ने प्रेस कांफ्रेंस कर छात्र से वापस लौटने की मांग की। वीसी ने कहा कि पिछले 21 घंटे से हमें बंधक बनाकर रखा गया है। मेरे साथ बीमार लोगों को भी बंधक बनाया गया है। छात्र हमारी बात मानने को तैयार है। छात्र नहीं माने तो एक्शन लिया जाएगा।\nहम लोगों ने छात्रों से बहुत बार बात की और कहा कि नजीब अहमद को ढूंढ़ने के लिए सारे प्रयास किए जा रहे हैं। पुलिस को भी कई लेटर लिख चुके हैं। हमारे लोग लगातार पुलिस के संपर्क में हैं। यूनिवर्सिटी की ओर से हर तरह के प्रयास किए जा रहे हैं। हम लोग नजीब अहमद से अपील करते हैं कि वह लौट आएं और अपनी पढ़ाई पूरी करें।\nवाइस चांसलर ने कहा कि ये बहुत ही अलोकतांत्रिक काम है। जिन अधिकारियों को यहां कैद किया गया है, उन्होंने कल से कुछ खाया नहीं और लोग फ्लोर पर सोने के लिए मजबूर हैं। हम लोगों ने छात्र को खोजने के लिए जांच बैठा दी है। कल करवाचौथ का फास्ट था और हमारे दो अफसरों की पत्नी आई थीं, पर उनको भी इमारत में आने नहीं दिया गया। अगर बातचीत बेकार जाती है तो पुलिस की मदद लेनी पड़ेगी।\nवहीं, जेएनयू छात्र संघ के अध्यक्ष मोहित पांडेय ने कहा कि हमने जेएनयू के प्रशासनिक भवन में किसी को अवैध रूप से बंधक नहीं बनाया। बिजली और दूसरी सभी तरह की आपूर्ति जारी है। हमने भीतर खाना भेजा है। दूसरी तरफ, पुलिस विश्वविद्यालय परिसर के बाद बाहर मौजूद है और अंदर दाखिल होने के लिए विश्वविद्यालय प्रशासन की अनुमति का इंतजार कर रही है।\nराजनाथ ने की पुलिस से बात\nदरअसल जेएनयू का छात्र नजीब अहमद 15 अक्टूबर की सुबह से ही गायब है। आरोप है कि 14 अक्टूबर की रात यूनिवर्सिटी के माही मांडवी छात्रावास में एबीवीपी के कार्यकर्ताओं ने उससे मारपीट की। इस सिलसिले में उसने फोन पर अपनी मां को भी खबर दी थी । लेकिन छात्र की मां जब उसके हॉस्टल पहुंची वो गायब था। प्रदर्शनकारी छात्रों का आरोप है कि जेएनयू प्रशासन आरोपी छात्रों के खिलाफ कोई कारर्वाई नहीं कर रहा ।\nसवाल ये है कि आखिर पांच दिन से लापता छात्र नजीब गया कहां? यूनिवर्सिटी प्रशासन अब उससे वापस लौटने की अपील क्यों कर रहा है। बहरहाल, इस पूरे मामले को लेकर गृहमंत्री राजनाथ सिंह ने दिल्ली पुलिस से रिपोर्ट तलब की है।\nवहीं वीसी जगदीश कुमार का कहना है कि बंधक बनाए गए यूनिवर्सिटी प्रशासन के लोगों में2की तबीयत भी बिगड़ रही है जिसमें एक डायबिटीज और हाई ब्लडप्रेशर के मरीज शामिल हैं। वहीं जेएनयू में एबीवीपी के नेता सौरभ शर्मा का कहना है कि वामपंथी छात्राओं के चलते कैंपस में अराजकता फैली हुई है। सौरभ शर्मा ने आरोप लगाया कि उनको चिट्ठी मिली है जिसमें जान से मारने की धमकी दी गई है।\nआरोप, प्रत्यारोप, शिकायतें एवं समाचार कृपया इस ईमेल samacharyug@gmail.com पर भेजें। यदि आप अपना नाम गोपनीय रखना चाहते हैं तो कृपया स्पष्ट उल्लेख करें। आप हमें 8989210490 पर whatsapp भी कर सकते हैं। अपनी प्रतिक्रियाएं कृपया नीचे दर्ज करें।\nOctober 20, 2016 Bhavatosh Kontu National News No Comment\n«सूक्ष्म एवं लघु उद्योगो को प्रोत्साहित करने के लिए म.प्र. होगा सबसे आगे|\nचीनी सामान की घटती बिक्री से खिस्याया चीन»


ट्विटर पर आए राहुल, आज पार्लियामेंट में भी बोलेंगे - Inkhabar\nट्विटर पर आए राहुल, आज पार्लियामेंट में भी बोलेंगे\nराहुल गांधी जब से 56 दिन की छुट्टी से वापस आए हैं उनकी सक्रीयता पहले से काफी ज्याद बढ़ी हुई है. राहुल गांधी ने केदारनाथ की पैदल यात्रा की, जनरल बोगी में बैठकर पंजाब के किसानों से मिले, लोकसभा में तमाम मुद्दों पर अपनी बात रखी. दूसरी तरफ अमेठी फ़ूड पार्क पर आज राहुल के संसद में बोलने की भी संभावना जताई जा रही है.\nनई दिल्ली. राहुल गांधी जब से 56 दिन की छुट्टी से वापस आए हैं उनकी सक्रीयता पहले से काफी ज्याद बढ़ी हुई है. राहुल गांधी ने केदारनाथ की पैदल यात्रा की, जनरल बोगी में बैठकर पंजाब के किसानों से मिले, लोकसभा में तमाम मुद्दों पर अपनी बात रखी. दूसरी तरफ अमेठी फ़ूड पार्क पर आज राहुल के संसद में बोलने की भी संभावना जताई जा रही है.\nअब राहुल गांधी ने इसी क्रम में सोशल नेटवर्किंग साइट ट्वीटर पर भी शुरुआत की है. राहुल ने ट्वीटर पर @OfficeofRG ट्विटर हैंडल के साथ शुरुआत की. राहुल के इस हैंडल से अभी तक एक भी ट्वीट नहीं किया गया है. राहुल के फॉलोअर्स की संख्या 6500 से ज्यादा हो गई है और ये बहुत तेजी से बढ़ रहे हैं. प्रधानमंत्री नरेंद्र मोदी की सेशल मीडिया पर सक्रीयता किसी परिचय की मोहताज नहीं है. पीएम मोदी हर छोटे बड़े अवसर पर ट्वीट कर अपनी बत लोगों के सामने रखते रहते हैं. राहुल गांधी के ट्वीटर पर जुड़ने बाद उम्मीद की जा रही है कि वह लोगों जुड़ने के और अपीन बात लोगों तक पहुंचाने के लिए ट्वीटर का इस्तेमाल करेंगे.\nआपको बता दें कि कांग्रेस उपाध्यक्ष राहुल गांधी के संसदीय क्षेत्र अमेठी को नरेन्द्र मोदी नीत सरकार स्मार्ट सिटी के तौर पर विकसित करेगी. अमेठी के एडीएम एमपी सरोज ने कहा कि केंद्र ने अखिलेश यादव की सरकार को इस सिलसिले में सूचित किया है और जिले के अधिकारियों को भी इससे अवगत कराया गया है. सरोज ने कहा, ‘‘राज्य शहरी विकास विभाग ने अमेठी प्रशासन को इस सिलसिले में एक पत्र भेजा है. हमने इस बारे में टाउन प्लानर की सेवा लेंगे.’’


मीना कुमारी की कहानी: जन्‍म लेते ही मां-बाप ने यतीमखाने की सीढ़‍ियों पर छोड़ा, ताउम्र मुसीबतों ने पीछा नहीं छोड़ा - Jansatta\nमीना कुमारी की कहानी: जन्‍म लेते ही मां-बाप ने यतीमखाने की सीढ़‍ियों पर छोड़ा, ताउम्र मुसीबतों ने पीछा नहीं छोड़ा\nUpdated on March 31, 2016 4:56 pm\nफिल्‍मी दुनिया की मशहूर अदाकारा मीना कुमारी की 31 मार्च को बरसी है। 1972 में उन्‍होंने दुनिया को अलविदा कहा था। उन्‍हें गए चार दशक से भी ज्‍यादा हो चुके हैं, पर उनके द्वारा बनाया गया मुकाम अब तक कोई और छू नहीं सका है। उनकी अदाकारी इस दर्जे की थी कि 1963 के दसवें फिल्‍मफेयर अवॉर्ड में बेस्‍ट एक्‍ट्रेस कैटेगरी में तीन फिल्‍में (मैं चुप रहूंगी, आरती और साहिब बीवी और गुलाम) नॉमिनट हुई थीं और तीनों में मीना कुमारी ही थीं। अवॉर्ड साहिब बीवी और गुलाम में 'छोटी बहू' के रोल के लिए मिला था। (Express archive)\nमीना कुमारी ने कॅरिअर में जो बुलंदियां हासिल की, निजी जिंदगी में उतनी ही मुश्किलें झेलीं। जन्‍म से लेकर अंतिम घड़ी तक उन्‍होंने दुख ही दुख झेला। कामयाबी का जश्‍न मनाने का वक्‍त आता, तब भी कोई न कोई हादसा उनका पीछा करता ही रहता।(Express archive)\n1 अगस्‍त, 1932 वह तारीख है, जब महजबीन ने इस दुनिया में कदम रखा था। पिता अली बख्‍श और मां इकबाल बेगम (मूल नाम प्रभावती) के पास डॉक्‍टर को देने के पैसे नहीं थे। हालत यह थी कि दोनों ने तय किया कि बच्‍ची को मुस्लिम यतीमखाने के बाहर सीढ़‍ियों पर छोड़ दिया जाए। छोड़ भी आ। पर पिता का मन नहीं माना। पलट कर अली बख्‍श भागे और बच्‍ची को गोद में उठा कर घर ले आए। किसी तरह परवरिश की। (Express archive)\nमहजबीन ने छोटी उम्र में ही घर का सारा बोझ अपने कंधों पर उठा लिया। सात साल की उम्र से ही फिल्‍मों में काम करने लगीं। बेबी मीना के नाम से पहली बार फिल्‍म 'फरजद-ए-हिंद' में नजर आईं। इसके बाद लाल हवेली, अन्‍नपूर्णा, सनम, तमाशा आदि कई फिल्‍में कीं। लेकिन उन्‍हें स्‍टार बनाया 1952 में आई फिल्‍म 'बैजू बावरा' ने। इस फिल्‍म के बाद वह लगातार शोहरत की बुलंदियां चढ़ती गईं। (Express archive)\nजब 'बैजू बावरा' रिलीज हुई, लगभग उसी वक्‍त महजबीन ने कमाल अमरोही से निकाह कर लिया। लेकिन निकाह चोरी-छिपे किया। चार-छह लोग ही इस बारे में जानते थे। कमाल अमरोही वही शख्‍स थे, जिन्‍होंने कभी मीना कुमारी के सलाम का जवाब तक नहीं दिया था। उस समय 'महल' के सुपर हिट होने के बाद अमरोही स्‍टार डायरेक्‍टर हो गए थे। एक फिल्‍म के सेट पर आमना-सामना होने पर जब मीना कुमारी ने उन्‍हें सलाम किया था तो उन्‍होंने जवाब तक नहीं दिया था। (Express archive)\nकमाल अमरोही ने मीना कुमारी को जिस फिल्‍म के लिए साइन किया, वह तो कभी नहीं बन पाई, लेकिन दोनों के बीच प्‍यार जरूर पनप गया। पहले से शादीशुदा अमरोही उनके प्‍यार में पागल हो गए। एक दिन उनके मैनेजर और दोस्‍त ने पूछा- अगर इतनी मुहब्‍बत है तो निकाह क्‍यों नहीं कर लेते? कमाल ने कहा- क्‍या मीना तैयार होगी? जवाब जानने के लिए कमाल के दोस्‍त और मैनेजर उनका पैगाम लेकर मीना कुमारी के पास पहुंच गए। मीना ने कमाल से प्‍यार की बात तो मानी, पर शादी से इनकार कर दिया। बोलीं- अब्‍बा की इजाजत के बिना यह संभव नहीं होगा। दोस्‍त ने किसी तरह राजी किया। यह कह कर कि अभी निकाह कर लें और सही वक्‍त देख कर अब्‍बा-अम्‍मी को भी मना लेंगे। 14 फरवरी, 1952 को दोनों का निकाह हो गया। (Express archive)\nकमाल अमरोही और महजबीन के निकाह की कहानी भी दिलचस्‍प है। चार-छह लोगों की मौजूदगी में दो घंटे के भीतर दोनों का निकाह हुआ था। एक क्लिनिक में महजबीन की फिजियोथेरेपी चल रही थी। पिता अली बख्‍श रोज रात को आठ बजे महजबीन को उनकी बहन मधु के साथ क्लिनिक पर छोड़ आते थे और दस बजे लेने पहुंच जाते थे। 14 फरवरी (1952) को इसी दो घंटे के दौरान महजबीन का निकाह प्‍लान किया गया था। कमाल अमरोही के मैनेजर दोस्‍त, काजी और काजी के दो बेटों के साथ तैयार थे। अली बख्‍श के जाते ही सब क्लिनिक पर पहुंचे। काजी ने फौरन कमाल और मीना का निकाह पढ़वाना शुरू किया। काजी के दो बेटों और कमाल के दोस्‍त ने गवाही दे दी। (Express archive)\nकमाल अमरोही शिया थे। सो पहले शिया रीति से निकाह पढ़वाया गया। इसके बाद सुन्‍नी तरीके से। रात के 9.45 बज गए थे। मीना और मधु ने काजी से कहा- जल्‍दी कीजिए। काजी ने फटाफट सब निपटाया। कमाल, उनके दोस्‍त, काजी, सब चले गए। पांच मिनट बाद अली बश्‍ख क्लिनिक पर पहुंचे और उन्‍हें सब कुछ सामान्‍य लगा। वह दोनों बेटियों को लेकर घर लौट गए। (Express archive)\nपिता का गुस्‍सा देख महजबीन को सच बताना पड़ा। अली बख्‍श ने तुरंत कहा- तुम्‍हें तलाक लेना होगा। उन्‍होंने दोनों के मिलने पर पाबंदी लगा दी। शूटिंग पर मीना के साथ खुद जाने लगे और हर तरह से यह सुनिश्चित किया कि दोनों करीब नहीं आ सकें। (Express archive)\nउधर, कमाल अमरोही की बेगम को भी पता चल गया कि उनके शौहर ने दूसरी शादी कर ली है। बेगम बच्‍चों को लेकर अपने गांव अमरोहा चली गईं। उनके रिश्‍तेदार तलाक के लिए अमरोही पर दबाव बनाने लगे। कमाल के सामने अजीब मुसीबत थी। पहली बेगम के रिश्‍तेदार तलाक के लिए दबाव बना रहे थे, दूसरी बीवी से मिलने नहीं दिया जा रहा था। वह हालात से तंग आ गए और एक दिन महजबीन को पैगाम भिजवा दिया कि इस निकाह को एक भूल समझ कर खत्‍म कर देना चाहिए। (Express archive)\nनिकाह तोड़ने के लिए भेजे गए पैगाम के जवाब में मीना कुमारी ने कमाल अमरोही को खत लिखा- मुझे लगता है आप मुझे समझ नहीं पाए और समझ भी नहीं पाएंगे। बेहतर होगा कि आप मुझे तलाक दें। इसके बाद दोनों अपने काम में व्‍यस्‍त हो गए। (Express archive)\nशादी की पहली सालगिरह, यानी 14 फरवरी, 1953 को मीना कुमारी ने कमाल को फोन किया। उन्‍होंने उस खत के लिए माफी मांगी। इस फोन के साथ ही दोनों के रिश्‍ते बेहतर होने लगे। पर मीना कुमारी के पिता अब भी नहीं मान रहे थे। एक दिन मीना कुमारी ने पिता से कहा भी कि कमाल फिल्‍म 'डेरा' बना रहे हैं और इसके लिए उन्‍हें उनकी जरूरत है। अली बख्‍श भड़क गए। उन्‍होंने महबूब खान की फिल्‍म में काम करने के लिए मीना पर दबाव डाला। पिता के दबाव के आगे मीना झुक गईं। पर शूटिंग शुरू करने के चार-पांच दिन के भीतर ही महबूब खान से उनकी अनबन हो गई। उन्‍होंने सेट पर से ही पिता को फोन किया कि वह महबूब खान का सेट छोड़ कर कमाल के सेट पर जा रही हैं। (Express archive)\nपिता की ख्‍वाहिश के खिलाफ जाकर मीना कुमारी पति की फिल्‍म 'डेरा' की शूटिंग के लिए चली गईं। लेकिन जब रात को घर लौटीं तो पिता ने साफ कह दिया कि बाप-बेटी का रिश्‍ता खत्‍म। उन्‍हें घर नहीं घुसने दिया। मीना कमाल के घर चली गईं। इस तरह उनकी ससुराल में एंट्री हुई। (Express archive)\nभले ही मीना कुमारी ससुराल पहुंच गई थीं, पर उन्‍हें सुकून तब भी नहीं था। जिंदगी में एक के बाद एक ऐसे हादसे होने लगे कि मियां-बीवी का रिश्‍ता बिगड़ने लगा। निजी जिंदगी जहां पाताल में जा रही थी, वहीं मीना कुमारी का कॅरियर आसमान छू रहा था। हालांकि, उनकी यह उड़ान भी निजी जिंदगी के लिए मुसीबत ही बनी। Express archive)\n'बैजू बावरा' ने मीना कुमारी को बेस्‍ट एक्‍ट्रेस का फिल्‍म फेयर अवॉर्ड दिलवाया। वह यह अवॉर्ड पाने वाली पहली एक्‍ट्रेस थीं। इसके बाद भी उन्‍होंने एक से बढ़ कर एक फिलमें दीं। परिणीता, दिल अपना प्रीत पराई, श्रद्धा, आजाद, कोहिनूर...। 1960 के दशक में वह बहुत बड़ी स्‍टार बन गई थीं। यह स्‍टारडम उनकी निजी जिंदगी में कड़वाहट घोल रहा था। (Express archive)\nएक बार सोहराब मोदी ने अपनी फिल्‍म के प्रीमियर में मीना कुमारी और कमाल अमरोही को बुलाया। वहां चीफ गेस्‍ट महाराष्‍ट्र के राज्‍यपाल थे। उनसे परिचय कराते हुए सोहराब मोदी ने कहा - ये मीना कुमारी हैं। बेहतरीन अदाकारा। और ये इनके पति हैं कमाल अमरोही। इस पर कमाल तमतमा गए। उन्‍होंने तपाक से जवाब दिया- मैं कमाल अमरोही हूं और ये मेरी पत्‍नी मीना कुमारी हैं। यह कह कर वह फंक्‍शन से निकल गए। (Express archive)\nमीना कुमारी की सफलता कमाल अमरोही को खटक रही थी। दोनों के बीच कड़वाहट इस कदर बढ़ गई कि अमरोही ने मीना कुमारी को फिल्‍में छोड़ने के लिए कहा। लेकिन मीना ने इनकार कर दिया। तब कमाल ने शर्तें रखीं। कहा कि शूटिंग से शाम 6.30 बजे तक घर लौटना होगा, मेकअप रूम में मेकअपमैन के अलावा किसी की एंट्री नहीं होगी, सिर्फ अपनी कार में चलेंगी। मीना ने कमाल से प्‍यार के चलते ये शर्तें मान लीं। लेकिन दोनों के संबंध फिर भी नहीं सुधरे। (Express archive)\nकमाल अमरोही जब 'पाकीजा' बना रहे थे, तब बुरी तरह आर्थिक संकट में फंस गए थे। मीना ने अपनी सारी कमाई देकर पति की मदद की। इसके बावजूद यह फिल्‍म बनने के दौरान दोनों के संबंध लगातार खराब हो गए। नौबत तलाक तक पहुंच गई थी। मीना कुमारी की तबीयत भी खराब रहने लगी थी। पैसे भी नहीं थे। शौहर भी नहीं। नींद-चैन गायब हो गया। कई बीमारियों ने शरीर में डेरा जमा लिया। (Express archive)\nमीना कुमारी इतनी बीमार हो गईं कि उनका इलाज कर रहे डॉक्‍टर ने सलाह दी कि नींद लाने के लिए एक पेग ब्रांडी पिया करें। डॉक्‍टर की यह सलाह भारी पड़ी। एक पेग, दो, तीन और चार होता गया। मीना कुमारी को शराब की लत लग गई। इस बीच 'पाकीजा' का निर्माण भी रुक गया। (Express archive)\n'पाकीजा' कमाल अमरोही की महत्‍वाकांक्षी फिल्‍म थी, पर वह इसे आगे नहीं बढ़ा पा रहे थे। सालों बाद सुनील दत्‍त और नर्गिस ने इसकी शूटिंग शुरू करवाई। इस बहाने तलाक के बाद पहली बार कमाल और मीना की मुलाकात हुई। इस मुलाकात में मीना कुमारी कमाल का हाथ पकड़ कर खूब रोई थीं। (Express archive)\n'पाकीजा' की शूटिंग दोबारा शुरू हुई। 14 साल बाद4फरवरी, 1972 को फिल्‍म पर्दे पर आई। तब तक मीना मीना की हालत काफी बिगड़ गई थी। बीमारी की हालत में भी वह फिलमें कर रही थीं, लेकिन रोग असाध्‍य हो गया था। अंतत: 31 मार्च 1972 को लिवर सिरोसिस के चलते मीना कुमारी ने दुनिया को अलविदा कह दिया और तमाम मुश्किलों से आजाद हो गईं। (Express archive)\n1 T20 WC: 2007 से मिल रही हैं ये सात बातें, 2016 में भी जीत सकता है भारत\n2 मैक्सिम कवर पेज पर पहली बार दिखीं प्लस-साइज मॉडल, भड़क पड़े एश्ले ग्राहम के FANS\n3 The Rock ने पोस्‍ट की Baywatch की पहली फोटो, पर नहीं नजर आईं प्रियंका चोपड़ा